Ostavka Đukanovića: Svetski mediji o odlasku "večnog" premijera\nOstavka Đukanovića: Svetski mediji o odlasku „večnog“ premijera\nVest da dugogodišnji premijer Crne Gore Milo Đukanović podnosi ostavku na tu funkciju odjeknula je u regionu, ali i u svetu. Ostavka Đukanovića je tema kojom su se bavile i vodeće svetske novinske agencije, koje su već dale svoje viđenje aktuelne političke situacije u Crnoj Gori.\nOstavka Mila Đukanovića na mesto premijera Crne Gore posledica je sednice Predsedništva DPS-a, kojom je predsedavao Đukanović kao lider partije, na kojoj je odlučeno da stranka Glavnom odboru predloži Duška Markovića za mandatara za sastav nove Vlade Crne Gore.\nAgencija „Asošijeted Pres“ navodi da Đukanović sprema ostavku „posle više od 25 godina neosporne vlasti“, ali napominje da je on u prošlosti dvaput podnosio ostavku, ali da se vraćao na vlast bilo kao premijer, bilo kao predsednik.\nOva američka agencija podseća i da je Đukanović 1991. godine sa samo 29 godina postao najmlađi premijer u Evropi i ističe da je on među balkanskim liderima najduže na vlasti.\nDugogodišnju vlast Đukanovića na mestu premijera ili predsednika naglašava i Rojters, koji dodaje da ga opozicija optužuje za autoritarizam i korupciju.\nBritanska agencija primećuje da Đukanović nije rekao da li će izaći iz politike, ili će ostati predsednik DPS-a.\nI AFP navodi da je Đukanović dvaput podneo ostavku na funkciju premijera, ali ističe da je on ostao predsednik stranke, podsetivši da se on povukao sa čela vlade 2006. i 2010. godine, ali da se oba puta vratio na vlast posle dvogodišnje pauze.\nAgencije podsećaju da je Đukanovićev DPS na parlamentarnim izborima održanim 16. oktobra osvojio 36 od 81 mesta u parlamentu, uz zaključak da su neophodni koalicioni pregovori kako bi se oformila vlada.\nPredsedništvo DPS-a održalo je sednicu, kojom je predsedavao predsednik Milo Đukanović, na kojoj je odlučeno da Glavnom odboru predloži Duška Markovića za mandatara za sastav nove Vlade Crne Gore.\nPored izbora mandatara, GO DPS-a bira tim za pregovore sa manjinskim strankama i SD o formiranju 41. crnogorske vlade, javili su crnogorski mediji. Očekuje se da pregovori teku ubrzano i sav posao bude okončan do 10. ili 11. novembra, pošto bi prethodno bio konstituisan i novi saziv parlamenta.\nDuško Marković, mandatar za sastav nove crnogorske vlade, široj javnosti je postao poznat kada je 2005. godine imenovan za direktora Agencije za nacionalnu bezbednost, iako je s početka 1990-ih obavljao najviše funkcije u Vladi Crne Gore.\nNemački mediji o pobedi Đokovića: Hrani se…\n2016-10-26T19:13:56+02:0026 октобра, 2016|Društvo|


ČAČAK UŽIVO - Čačanski aeroklub u 2016. godini ima velike planove.\nČačanski aeroklub u 2016. godini ima velike planove.\nObjavljeno petak, 26 februar 2016 12:00\nSve svoje aktivnosti čačanski aeroklub obavlja na aerodromu "Ravan" u Preljini (tačnije nalazi se na granici Preljine i Donje Trepče), koji ima izuzetno povoljne meteroroloske uslove za aktivnosti koje su u sferi našeg interesovanja.\nČačanski aeroklub Ravan poseduje dva sportska aviona i dva motorna zmaja. Članovi aerokluba su iz čitave Srbije, kao i iz inostranstva, te kao korisnici aerodroma imaju u aeroklubu Ravan svoje vazduhoplove. Interesovanje za aktivnosti aerokluba se sve veća i veća.\nPrethodnu godinu aeroklub Ravan je završio izuzetno uspešno. Iz statusa letilišta aerodrom Ravan je dobio status aerodroma. To otvara nove mogućnosti da ovu godinu, što se tiče dešavanja na aerodromu učine još atraktivnijom. Prepoznatljiva tradicija aerokluba postao je majski aeromiting, kao prvi u nizu aeromitinga na sportskim aerodromima širom Srbije. Ove godine je ušao u manifestaciju koju će organizovati Turistička organizacija Čačka, a u saradnji sa našim klubom. Ponos aerokluba je i to što se prethodne godine imajući lepo vreme, idealno za održavanje ove manifestacije, bili domaćini skoro svih vazduhoplova u Srbiji koji su tog dana mogli da polete. Status aerodroma daje mogucnost da ove godine u vreme održavanja aeromitinga, a po Zakonu o vazdušnom saobraćaju i uz dobijene saglasnosti nadležnih ministarstava otvore međunarodnu zonuleta, tj. uslove da strani sportski vazduhoplovi mogu da slete i polete sa aerodroma Ravan u Preljini. Takodje, taj status daje mogućnost izvođenja padobranskih skokova.\nŠkola za obuku pilota "Finesa" već u martu počnje sa aktivnostma: obuka za letenje ultralakim avionom i obuka za letenje motornim zmajem. Iskusni instruktori obavljaju obuku, a polaganje teorije se vrši u Direktoratu civilnog vazduhoplovstva.\nInače sportsko vazduhoplovstvo nije, kako je uglavnom mišljenje, privilegija samo bogatih. Jedan sportski avion danas kosta kao i automobil srednje klase, a motorni zmaj ima raspon cene od boljeg bicikla, pa do boljeg auta.... A stoji i priča vremenske ekonomičnosti, jer sve više se ovi avioni u Evropi koriste kao prevozno sredstvo. Evo nekih podataka iz 2008: u Italiji je letelo oko 10.000 malih aviona, u Francuskoj 12.500, u Španiji sedam do osam hiljada i sve je veća potražnja za njima, upravo zbog njihove ekonomičnosti i pokretljivosti.\nAeroklub je otvoren za saradnju sa svim organizacijama, otvoren za sve ideje, a u obostranom interesu i u cilju popularizacije ovog sporta.\nAerodrom je otvoren za posetioce vikendom u prvim lepim danima od polovine marta.


Oliver Varhelyi | Najnovije današnje vijesti s Al Jazeere\nVarhelyi: Mora se ubrzati integracija Zapadnog Balkana u EU\nEvropa mora raditi zajedno na sprečavanju sukoba na Balkanu, što bi trebao biti glavni prioritet, jer bi cijela Evropa bila pogođena mogućim sukobom, kazao je evropski komesar za proširenje.\nVarhelyi: EU pretprisutnu pomoć BiH upućuje kao jedinstvenoj zemlji, a ne entitetima\nKomisija upućuje sredstva iz instrumenta IPA III Bosni i Hercegovini kao jedinstvenoj, ujedinjenoj i suverenoj zemlji.\nVarhelyi poručio Dodiku da se RS vrati u državne institucije\nNaglasio sam potrebu za hitnim spuštanjem tenzija, izbjegavanjem dalje retorike i poteza koji podrivaju povjerenje u državne institucije, kazao je evropski komesar za proširenje.\nVarhelyi: EU mora održati obećanja Zapadnom Balkanu\nEvropski komesar za proširenje kaže da bi građani regije mogli izazvati narednu migrantsku krizu ako Evropa dopusti da njena obećanja o proširenju propadnu.\nEU: U Evropi nema mjesta za za poricanja genocida\nNema mjesta za veličanje ratnih zločinaca, pokušaji prekrajanja historije su neprihvatljivi, poruka je Evropske unije povodom obilježavanja 26 godina od genocida počinjenog u Srebrenici.\nVarhelyi: ‘Non-paper’ ne postoji\nVarhelyi je na zajedničkoj konferenciji sa albanskim premijerom Edijem Ramom u Tirani, rekao da taj dokument nije stvaran.


Srbija i Nemačka partneri u razvoju šumarstva › Made-in-Germany.rs\nHajnc Vilhelm, ambasador Nemačke u Srbiji, i srpska ministarka poljoprivrede i zaštite životne sredine Snežana Bogosavljević-Bošković, potpisali su prošle nedelje izjavu o namerama o razvoju šumarstva.\nOvaj dokument nemački ambasador u Srbiji potpisao je u ime Saveznog ministarstva ishrane i poljoprivrede Nemačke, prenosi agencija „Beta“.\n„Na osnovu dugogodišnje bilateralne saradnje ovim se uspostavlja i partnerska saradnja u oblasti šumarstva. Zajednički interes predstavlja unapređenje, održivo gazdovanje i razvoj prirodnih šumskih resursa, kao i unapređenje stručne razmene. Cilj je primena najboljeg pristupa održavanju i održivom korišćenju prirodnih šuma, kao i dalji razvoj šumskih resursa“ – navodi se u soapštenju Ministarstva poljoprivrede i zaštite životne sredine.


Neto krediti OTP Grupe u Srbiji 3,6 milijarde evra u trećem kvartalu\nIzvor: B92, 30.Nov.2020, 18:42\nBeograd -- Uprkos otežanim uslovima poslovanja usled pandemije, u trećem kvartalu ukupni neto krediti OTP Grupe u Srbiji iznosili su 3,6 milijarde evra.\nTo je učešće od preko 16,5 odsto na tržištu Srbije sa rastom kredita na godišnjem nivou od skoro 14 odsto, čime je ostvarena liderska pozicija u Srbiji, saopšteno je iz te grupe.\nU segmentu gotovinskih kredita tržišno učešće iznosi preko 21 odsto, dok je u segmentu stambenih kredita 20 odsto.\nGlobalno, treći kvartal tekuće godine OTP Grupa je zaključila sa konsolidovanom dobiti u iznosu od 515 miliona evra nakon oporezivanja dok je u prethodnoj godini ostvarila rekordno visok konsolidovani profit od 1,2 milijardi evra. Sve banke u okviru grupacije su poslovale profitabilno i učestvuju sa 50 odsto u ukupnoj dobiti grupe, pri čemu je povećano tržišno učešće u svim ključnim segmentima u Mađarskoj i Srbiji. Konsolidovana prilagođena dobit u prvih devet meseci obuhvatala je gotovo 637 miliona evra, dok je prilagođeni prinos na kapital (ROE) za taj period porastao je na 13,2 odsto.\nBankarska grupa je prisutna u 12 zemalja, uključujući Srbiju, sa preko 20 miliona klijenata i više od 36 hiljada zaposlenih a trenutno se proces integracije vodi i u Crnoj Gori, dok je nedavno okončan u Bugarskoj.\nOTP Grupa u Srbiji je prisutna kroz poslovanje Vojvođanske banke i OTP banke koje se trenutno nalaze u procesu integracije koje će trajati do 2021. godine, a koje će rezultirati stvaranjem jedne od vodećih finansijskih institucija u Srbiji po veličini aktive, broju filijala i veličini kreditnog i depozitnog portfolija.\n"Ključna sposobnost u uspešnom poslovanju u prethodnom periodu punom izazova bila je spremnost na prilagođavanje i prihvatanje promena. Podrška privredi, kontinuirana digitalizacija poslovanja i briga o zaposlenima su bile aktivnosti od najvećeg značaja i prioriteta. Ukupna aktiva u Srbiji je u trećem kvartalu bila na nivou od 5,2 milijardi evra sa tržišnim učešćem od preko 13 odsto, što dokazuje da je grupa akvizicijama napravila pravi potez uz ostvarenu drugu poziciju na bankarskom tržištu. U Srbiji je u ovoj godini do trećeg kvartala ostvaren neto operativni prihod od 59,6 miliona evra, dok je neto rezultat pre poreza na nivou od 22,3 miliona evra. Aktivnosti su usmerene na pružanje adekvatne podrške građanima i privredi a do sada su Vojvođanska i OTP banka pustile iz garantne šeme ukupno 2,6 milijardi dinara odobrenog iznosa", izjavio je Predrag Mihajlović, predsednik Izvršnog odbora OTP Banke Srbija i izvršni sponzor projekta integracije, navedeno je u saopštenju.\nIzvor: Blic, 01.Dec.2020, 01:41\nUprkos otežanim uslovima poslovanja usled pandemije, u trećem kvartalu ukupni neto krediti OTP Grupe u Srbiji iznosili su 3,6 milijarde evra što je učešće od preko 16.5% na tržištu Srbije sa rastom kredita na godišnjem nivou od skoro 14%, čime je ostvarena liderska pozicija u Srbiji. U segmentu...


Mladi u Srbiji ne sanjaju o budućnosti u Evropi | Novine Toronto\nMladi u Srbiji ne sanjaju o budućnosti u Evropi\nMladi u Srbiji su nostalgičniji i ne sanjaju o budućnosti u Evropi a razlog tome je nedovoljno ubedljiv stav prema Evropskoj uniji koji je zauzeo "autoritarni" predsednik Srbije Aleksandar Vučić, koji je za njih "simbol za sve loše što se dešava u zemlji", preneo je belgijski socijalističko orijentisani list na flamanskom jeziiku "Morgen" (De Morgen).\n"Srbija je možda zaista kandidat za članstvo u EU ali u glavnom gradu te zemlje Evropa deluje ipak još daleko. Beograd je grad koji još za sobom nije ostavio nedavnu ratnu prošlost ili to ne želi da ostavi za sobom", preneo je list u reportaži o Srbiji.\nMorgen dodaje da posle gotovo 20 godina od bombarodavanja NATO-a, sprovedenog da se obustavi "etničko čišćenje na Kosovu" tadašnjeg predsednika Slobodana Miloševića, bivša zgrada Generalštaba Vojske Jugoslavije i dalje je u ruševini i ostavlja utisak "ogromne praznine u srcu grada".\nList u daljem opisu Beograda navodi da prolaznici šetaju ulicama ne želeći mnogo da razgovaraju sa strancima a ukoliko dođe do razgovara najpre pitaju šta Zapad misli o Srbiji.\n"Strahujemo da Zapad ima veoma lošu sliku o nama", rekla je listu mlada Isidora, aktivna članica grupe "7 Demands" (Sedam zahteva) koji se ne protivi samo Vučićevoj politici već se zalaže za ekonomsku i socijalnu reformu čitave zemlje.\nIsidora i njeni prijatelji su rekli "Morgenu" da Zapad verovatno ništa ne zna o Srbiji i kako žive mladi u zemlji koja je bombardovana ili na Zapadu imaju predrasude tipične za postsocijalističke zemlje kao što je opisano u filmu "Borat".\nList je naveo da su zbog bombardovanja NATO-a, mnogi mladi u Srbiji protiv te organizacije ocenjujući da je Zapad nakon toga ostavio Srbiju da se sama snalazi.\n"Priznajemo da su dali nešto novca našoj vladi, a šta se s tim novcem dogodilo to niko ne zna. Nikada nije došlo do obnove kao u Nemačkoj posle Drugog svetskog rata", naveli su mladi.\n"Srbija koja je bila najprosperitetnija u okviru Jugoslavije postala je sve siromašnija. Na vlasti je ostala tadašnja socijalistička elita, ali je postala nacionalistički orijentisana, tako da su političari više voleli da se predstave kao žrtve nego da preuzmu odgovornost za ratne zločine", piše list i dodaje da je ujedno rastao "osećaj nacionalne superiornosti" koji je vremenom izazvao nesuglasice s drugim narodima.\nMladi iz Srbije su dodali da su nostalgični i prema nekadašnjoj Jugoslaviji u kojoj je postajao "neki materijalni napredak i neka budućnost", piše list.\nNjihova grupa "Sedam zahteva" nastala je posle nedavniih predsedničkih izbora i protesta "protiv diktature".\n"Naš cilj je da mladi postanu svesni političke situacije. Izbori na kojima je Vučić pobedio je samo bila kap koja je prelila čašu. On (Vučić) je simbol za sve loe što se dešava u srpskoj politici", rekli su mladi u razgovoru za belgijski list.\nMorgen je opisao i nezadovoljstvo Beograđana urbanističkim projektom "Beograd na vodi", te slučajem "Savamale", kao i proteste mladih koji često svoj gnev pokazuju plesom.\n"Uz ples se borimo protiv političke elite", rekli su mladi koji su objasnili da su muzički ukusi takođe politizovani navodeći primer "srpskog turbofolka", žanra koji je nastao zajedno s rastućim nacionaliznom a koji mnogi mladi osećaju kao nešto "negativno".


Davali potvrdu da su ispravna, iako vozila nisu ni vidjeli :: Dešavanja u Bijeljini ::\n29. septembar 2020. / 12:44\nDavali potvrdu da su ispravna, iako vozila nisu ni vidjeli\nZbog fiktivnog pregleda bez prisustva i testiranja vozila, deklarisanja neispravnog vozila ispravnim ili zbog neprisustvovanja stručnih lica kontroli, u Srpskoj je lane privremeno zatvoreno 15 stanica tehničkog pregleda.\nStručnjaci upozoravaju da falsifikovanjem pregleda pomenute stanice svjesno utiču na ugrožavanje bezbjednosti saobraćaja.\nPosebno zabrinjavajućim ocjenjuju to što se neispravnosti vozila koja dobijaju zeleno svjetlo za učestvovanje u saobraćaju uglavnom odnose na kočioni, upravljački i svjetlosni sistem.\nNaglašavaju da ovakvom praksom stanice za tehnički pregled i neodgovorni vozači direktno ugrožavaju živote svih građana, koji su bez izuzetka na neki od načina učesnici u saobraćaju – kao vozači, pješaci, biciklisti ili putnici.\nU Agenciji za bezbjednost saobraćaja RS naglašavaju da je u Srpskoj, nažalost, prisutna pojava lažiranja tehničkih pregleda.\n– To govori u prilog nerazvijenosti svijesti vozača o mogućim posljedicama vožnje u neispravnim automobilima. Zabrinjavajuće je što vlasnici vozila postupaju neodgovorno na tehničkom pregledu, jer na taj način ugrožavaju i svoju i bezbjednost svojih porodica i prijatelja, ali i ostalih učesnika u saobraćaju – poručili su više puta iz ove agencije.\nU Inspektoratu RS kažu da je, s obzirom na stalno povećanje broja učesnika u saobraćaju, poseban naglasak u radu republičke saobraćajne inspekcije usmjeren na kontrolu rada stanica za tehnički pregled vozila.\n– Na tehničkom pregledu provjeravaju se brojni parametri, kao što su opšte stanje i izgled vozila, postojanje i ispravnost uređaja i sklopova koji su od značaja za bezbjednu vožnju, kao i da li vozilo ispunjava sve ostale propisane uslove. Za vozilo koje ne ispunjava bilo koji od propisanih uslova ne može se izdati potvrda o tehničkoj ispravnosti, čime se takvom vozilu onemogućava učešće u saobraćaju – kaže načelnica Odjeljenja za odnose s javnošću Dušanka Makivić.\nU protekloj godini u Srpskoj je obavljeno 318 kontrola stanica tehničkog pregleda, a u 54 slučaja utvrđeni su propusti u radu.\nU svakoj trećoj kontroli nepravilnost\nRepublička saobraćajna inspekcija je lani obavila 1.360 kontrola, od čega je 397 bilo sa utvrđenim nepravilnostima. Subjektima je izrečeno 249 upravnih mjera, dok su zbog počinjenih prekršaja izdata 274 prekršajna naloga u vrijednosti od 178.250 KM.\nNadležnim sudovima podnesene su i četiri prekršajne prijave. Najčešće utvrđeni propusti odnosili su se na posjedovanje licenci za vozilo, legitimacije za vozača, vršenje tehničkog pregleda, urednost vršenja međunarodnog linijskog i vanlinijskog prevoza lica.


Vulin: Lokalni izbori - novi početak\nMinistar bez portfelja Aleksandar Vulin obišao je nekoliko srpskih sela, a ministri u kosovskoj vladi Dalibor Jevtic i Slobodan Petrovic posetili su Srbe povratnike u opštini Istok.\nMinistar bez portfelja u Vladi Srbije zadužen za Kosovo Aleksandar Vulin obišao je danas nekoliko srpskih sela u gnjilanskom regionu i Srbima poručio da se Srbija vraća tamo gde se mislilo da nikada neće biti. Istovremeno ministri u kosovskoj Vladi Dalibor Jevtić i Slobodan Petrović posetili su Srbe povratnike u opštini Istok i obećali pomoć za opstanak.\nMinistar bez portfelja u Vladi Srbije Aleksandar Vulin današnju posetu Kosovu započeo je u Ranilugu gde je razgovarao sa kandidatima za gradonačelnika i odbornike sa izborne liste “Srpska” za predstojeće lokalne izbore. Vulin je nakon sastanka izjavio da se nada da su građani svesni da svi, kako je kazao, stojimo pred istorijom.\n“Ovo što se dešava i što će se dešavati u narednih mesec dana je naš novi početak. Srbija se vraća tamo gde smo mislili da je nikada više neće biti. Ovo je početak stvaranja Zajednice srpskih opština, ovo je početak povratka naše Srbije”, rekao je Vulin.\nNakon Raniluga Vulin je obišao i Gornje Kusce, Pasjane, Parteš i Klokot gde je razgovarao sa meštanima ovih sela. Posetu Kosovskom Pomoravlju Vulin je završio obilaskom manastira Draganac, a prisustvovao je i zboru meštana u Šilovu.\nPored ministra iz Vlade Srbije, današnja subota bila je readna i za srpske ministre iz Vlade Kosova. Dok je Vulin obilazio Srbe u Kosovskom pomoravlju, ministri Slobodan Petrović i Dalibor Jevtić su na suprotnom kraju Kosova, u opštini Istok, obišli nekoliko povratničkih sela.\nMinistri u Vladi Kosova, za zajednice i povratak i lokalne samouprave Dalibor Jevtić i Slobodan Petrović najpre su obišli porodicu Spasić u Đurakovcu koja je zahvaljujući ministarstvu za povratak, posle sedam godina dobila struju. U selu Gornji Dragoljevac posetili su porodicu Tosic kojoj su lopovi pre dva i po meseca ukrali traktor i u razgovoru sa meštanima obećali pomoć. Petrović i Jevtić posetu povratnicima završili su u Osojanu, gde su razgovarali sa meštanima i kandidatima Samostalne liberalne stranke za odbornike u opštini Istok.\n“Bili ste i sami svedoci da smo bili kod onih ljudi i kod onih porodica kojima je pomoć najpotrebnija. Nismo se voditili time da ubiramo neke političke poene, niti smo našu posetu ovim ljudima usmerili u cilju predizborne kampanje”, rekao je novinarima ministar za lokalnu samoupravu Slobodan Petrović.\n“Ministarstvo za zajednice i povratek je u dogovoru sa ljudima koji ovde žive u poslednje vreme već sprovelo neke projekte, a sve u cilju da povratničku zajednicu u opštini Istok zadržimo ovde i da nam opstanak u tom smislu bude održiv. Opstanak je kao što znamo usko vezan i za povratak i u tom procesu su ove dve stvari jedanko važne”, kazao je ministar za zajednice i povratak Dalibor Jevtić.\nSelo Osojane je prvo i najveće povratničko selo na Kosovu. Oko 500 Srba vratilo se u ovo selo još 2001 godine.


Šabićev izveštaj nije usvojen\nŠabićev izveštaj nije usvojen, naprednjaci napustili sednicu\nVesti Autor:Beta18. maj. 201514:21 > 14:24\nOdbor za kulturu i informisanje Skupštine Srbije nije usvojio zaključak o Izveštaju Poverenika za informacije od javnog značaja i zaštitu podataka o ličnosti za 2014. godinu pošto su članovi odbora iz Srpske napredne stranke napustili sednicu.\nPoslanici SNS-a su sednicu su napustili na poziv Vladimira Đukanovića koji je u raspravi rekao da je Izveštaj Poverenika dobar i da bi, da se glasa o izveštaju on glasao za njega, ali da ne može da glasa za zaključak koji je predložila predsednica Odbora Vesna Marjanović.\n„Izveštaj je dobar i nije politički pamflet za razliku od izveštaja Zaštitnika građana Saše Jankovića. Voleo bih i ubuduće da nastavite tako“, rekao je Đukanović pre nego što je napustio sednicu.\nOn je kazao da članovi SNS ne mogu da glasaju za zaključke jer ih niko ništa nije pitao niti konsultovao.\nPredsednica odbora odgovorila je Đukanoviću da je nacrt zaključka dostavljem poslanicima da se izjasne o njemu, na ovoj ili nekoj drugoj sednici.\n„U ovom sazivu članovi odbora ne žele da se na samoj sednici usvajaju zaključci, i to čini naš rad manje efikasnim“, rekla je Marjanović obrazlažući svoju odluku.\nPavićević: Teško kršenje načela vladavine prava\nPoslanik Nove stranke Vladimir Pavićević ocenio je postupak članova SNS-a „neodgovornim ponašanjem i delanjem“.\n„Napuštanje sednice poslanika SNS-a nije stav tih poslanika prema Vesni Marjanović već prema Povereniku (Rodoljubu Šabiću) i njegovom izveštaju za 2014. godinu koji nas upozorava na kršenje prava pod naprednjačkom vlašću“, rekao je Pavićević.\nKako je ocenio, Poverenik i Zaštitnik građana Saša Janković u Skupštini Srbije treba da dobiju jasnu podršku za svoj rad koji je, kako je istakao, usmeren na institucionalno delovanje.\n„U Srbiji postoji teško kršenje načela vladavine prava, teške povrede zaštite podataka o ličnosti i prava na obaveštenost“, ocenio je Pavićević i dodao da u oblasti zaštite podataka o ličnosti vlada „anarhija“.\nBroj žalbi i dalje “enormno” veliki\nPoverenik Šabić je rekao da se beleži pozitivan trend u oblasti slobodnog pristupa informacijama od javnog značaja, ali da je i dalje „enormno“ veliki broj žalbi.\nŠabić je na sednici odbora rekao da je od donošenja Zakona o slobodnom pristupu informacijama od javnog značaja pre 10 godina do danas progres u ovoj oblasti evidentan, ali da ogroman broj žalbi ne daje razloga za zadovoljstvo.\n„Problema je strašno mnogo i broj žalbi moramo da smanjimo. ;Ne možemo da savladamo problem ažurnosti, 4.000 žalbi smo imali prošle godine“, rekao je on ocenjujući da postoji realna mogućnost da se smanji broj žalbi u dogledno vreme uz „malo dobre volje i bolju komunikaciju“.\nKako je precizirao, dve trećine žalbi rešava se jednom intervencijom poverenika, najveći broj razloga za žalbu – u 90 odsto slučajeva je ćutanje organa vlasti i ignorisanje zahteva, a problem je i prinudno izvršenje odluka Poverenika.\n„Povereniku nisu potrebna veća ovlašćenja već da onaj koji ima ovlašćenja samo radi svoj posao“, rekao je on navodeći da bi trebalo menjati Zakon o slobodnom pristupu informacijama od javnog značaja.\nŠabić je dodao da je u oblasti zaštite podataka o ličnosti stanje neuporedivo gore i da se propusti i kašnjenja ne mogu nikako pravdati.\nizveštajRodoljub ŠabićSkupština SrbijeSrpska napredna strankaVladimir ĐukanovićVladimir Pavićevićzaštita podataka o ličnosti\n27. jun. 2022 123\nPostoji realna mogućnost da Slovenija dobije prvu predsednicu\nRuska vojska tvrdi da je gađala skladište oružja u Kremenčuku, a ne tržni centar\nKošar: Francuska održala reč kada je u pitanju Zapadni Balkan\nNova.rs. Čuvaonica na Vračaru puna ruske dece\nAmbasador Češke: Srbija da zatvori bar jedan klaster dok mi predsedavamo EU\npre 37 min 2\nPatrijarh u Gračanici: Svetinje na Kosovu su naše oči


Lepe vesti iz valjevskog centra za vantelesnu! - Smedia\nBrojni parovi iz Srbije u želji za potomstvom obilazili su razne adrese u zemlji i inostranstvu, ali se malo zna da je Centar za vantelesnu oplodnju u Valjevu, iako najmlađi u Srbiji, po broju uspešno urađenih procedura jedan od najuspešnijih.\nValjevski centar za VTO pri Opštoj bolnici oformljen je u decembru 2012. godine, a prve bebe rođene su u septembru 2013. godine. Od tada pa do danas rođeno je oko 300 beba.\nStručni tim ovog centra čine jedan ginekolog, tri embriologa i četiri medicinske sestre a rezultati su evidentni pa se bebe začete u ovom centru rađaju ne samo u Srbiji već i širom sveta.\n"Imamo pacijente iz Makedonije, iz Bosne i Hercegovine, Republike Srpske, imali smo pacijente iz zapadne Evrope, pa čak i iz Amerike, a sada očekujemo da nam se rode dve bebe u Australiji", istakao je šef odseka za biopotpomognutu oplodnju dr Branko...


"Evropska nedjelja mobilnosti": Prenesimo djecu ideju o mobilnosti bez zagađenja životne sredine\nBANJALUKA - Međunarodna kampanja "Evropska nedjelja mobilnosti" obilježena je u utorak (18. septembar 2018.) na Trgu Krajine u Banjaluci posjetom pokretnog poligona za obuku djece u saobraćaju Auto-moto saveza Republike Srpske (AMS RS) i druženjem sa mališanima banjalučkih osnovnih škola.\nMinistar saobraćaja i veza Republike Srpske (RS) Neđo Trninić, direktor Agencije za bezbjednost saobraćaja RS Milija Radović, zamjenik gradonačelnika Banjaluke Srđan Amidžić, generalni sekretar AMS RS Ranko Babić, te predstavnici Ministarstva unutrašnjih poslova RS i Auto-moto društva "Banjaluka" podijelili su svjetloodbojne privjeske, slikovnice i bojanke prisutnim đacima i podsjetili ih na opasnosti koje vrebaju u saobraćaju.\nDirektor Agencije za bezbjednost saobraćaja RS Milija Radović poručio je da je cilj kampanje "Evropska nedjelja mobilnosti" da Srpska, po uzoru na evropske, ima gradove po mjeri građana.\nRadović je rekao novinarima u Banjaluci da je cilj ove kampanje, koja se širom Republike Srpske obilježava od 16. do 22. septembra, smanjiti upotrebu automobila u gradovima i podstaće ljudi da češće pješače, više koriste javni prevoz i bicikle.\n"Danas smo u centru grada postavili pokretni poligon za obuku djece u saobraćaju da bismo i njima prenijeli ideje mobilnosti bez zagađenja životne sredine. Cilj nam je i da djecu naučimo da budu što bezbjednija u saobraćaju", naveo je Radović.\nOn navodi da u ovoj godini nije bilo smrtno stradale djece pješaka, kao i da su drugi pokazatelji koji se odnose na djecu učesnike u saobraćaju povoljniji iz godine u godinu, te da je situacija slična i kada je riječ o biciklistima.\nGeneralni sekretar AMS RS Ranko Babić rekao je da je u Srpskoj svake godine sve više registrovanih motornih vozila, navodeći da u Banjaluci ima nešto više od 70.000 vozila.\n"Svake godine je sve veći broj automobila, pređenih kilometara, ali se broj saobraćajnih nesreća ne povećava, što znači da ima pozitivnih pomaka kada je riječ o ponašanju vozača", zaključio je Babić.\nZamjenik gradonačelnika Banjaluke Srđan Amidžić rekao je da je ove godine ovaj grad jedini u BiH zvanično vršio evidenciju svih aktivnosti koje se odnose na "Evropsku nedjelju mobilnosti", što je bitno da bi se povećao protok i olakšala komunikacija među dijelovima grada i vodilo računa o zaštiti životne sredine.\nPortparol Policijske uprave Banjaluka Marija Markanović pozvala je sve učesnike u saobraćaju da poštuju propise, te da posebnu pažnju obrate na djecu.\nSvake godine manifestacija "Evropska nedjelja mobilnosti" se fokusira na određenu temu u vezi sa održivom mobilnosti, a ovogodišnja "Multi-modalnost" će se obilježiti pod sloganom - "Kombinuj i kreći se".\nMulti-modalnost podstiče kombinovanje različitih prevoznih sredstava u gradu, kako za putnike tako i za robu, čime se omogućava maksimalna iskorišćenost njihovih prednosti - smanjenje troškova prevoza, brzina putovanja, udobnost, pouzdanost...\nPromocijom alternativnih načina prevoza postiže se poboljšanje načina života u urbanim sredinama i podiže ekološka svijest stanovništva.\nU okviru kampanje "Evropska nedjelja mobilnosti" podržaće se i sprovođenje projekta "EDWARD - Evropski dan bez poginulih na putu" kojim se pozivaju učesnici u saobraćaju da se obavežu i da organizuju aktivnosti podizanja svijesti u cilju poboljšanja bezbjednosti na putevima. Sa ovim projektom želi se ostvariti napredak na smanjenju smrtnih slučajeva i povreda na putu.\n(Izvor: Srna, AMS RS)


ePogledi - Miting podrške Palestincima u Sarajevu: Jerusalem je glavni grad Palestine\n- Danas smo se okupili u Sarajevu, koje svi nazivaju evropskim Jerusalemom kako bi poslali jedinstvenu poruku za vječni palestinski glavni grad Jerusalem, da Palestinci nisu ostavljeni sami. S nama su čestiti, hrabri ljudi koji podržavaju pravdu i mir u svijetu - rekao je Majed Maarouf, bivši ambassador Palestine u BiH i aktuelni predsjednik Udruženja "Palestinska zajednica u BiH".\n- Jerusalem je međunarodni grad, Jerusalem je glavni grad Palestine, otvoreni grad za sve vjere, za kršćane, muslimane i Jevreje - poručio je Maarouf.\n- Mi dajemo punu podršku borbi za slobodu palestinskog naroda i kažemo gospodinu Tumpu da zemlju Palestinaca ne može nikome poklanjati. To je historijsko, vjekovno vlasništvo palestinskog naroda, a sam Jerusalem je centar svih religija svijeta - islama, kršćanstva i ostalih. Prema tome, dati prijedlog da se takvo nešto desi je nesuvislo i tako je ocijenjeno i u Vijeću sigurnosti Ujedinjenih nacija koji će imati posebnu sjednicu posvećenu tome pitanju - istakao je Hebib.\n- U tom pravcu jedinstvo islamskog svijeta je pokazano na konferenciji u Istanbulu. Prema tome, sa ovim se ne može niko igrati jer je u pitanju mir u čitavom svijetu koji neko hoće da ugrozi zbog nekakvih sitnih vlastitih interesa - poručio je Hebib.\n- Mi želimo iz Sarajeva da poručimo da se izraelsko-palestinski konflikt ne može riješiti silom i vojno, već samo mirnim putem, a to znači da Palestinci imaju Istočni Jerusalem kao glavni grad svoje države i da Palestinci konačno, nakon jednog stoljeća, kao i sve druge nacije osjećaju se kod svoje kuće i da ne lutaju po svijetu kao izbjeglice kao što se to događa - poručio je Cerić.\n- Cinici mogu reći da je namjera Trumpa dobra jer je ujedinila muslimane, ali ja mislim da se muslimani ne trebaju ujedinjavati na takvim primjerima, nego trebaju ipak da, i prije i poslije ovog imaju jedinstven stav o mnogim pitanjima koja se tiču muslimana uz svijetu i muslimanskih zemalja - kazao je Cerić.


NEW Press produkcija | A KAKO NAS NISTE ZAPOSLILI DO SAD\n06/10/2013 08:26|Autor: office@newpressproduction.com|Pregleda: 1411 |\nMedija centar Čaglavica, 04.10.2013.godine – Tema debate, održane u Medija centru, u okviru projekta Srpsko-srpski dijalog, bila je „Problemi manjina na Kosovu, za vreme predizborne kampanje“. Sa četrnaestoro građana različitog pola, starosti i obrazovanja, razgovarali su: Lazar Radulović, predsednik Narodne crnogorske partije Kosova, Edi Ibraimi, predsednik Građanske inicijative Savez Roma Kosova i Sali Fehim, nosilac liste Stranke demokratske akcije Gore.\nVećina učesnika debate misli da će izbori da budu neregularni, kao i uvek do sada i da su stranke, tj. njihovi predstavnici krenuli u veoma prljavu predizbornu kampanju, međusobno se optužujući i dajući obećanja koja su nerealna. Učesnici debate takođe misle da postoje pretnje glasačima, od strane stranaka koje imaju podršku, ili kosovskih, ili institucija Republike Srbije. Briselski sporazum, a samim tim i ovi izbori, izazivaju strah kod onih građana koji rade u institucijama Republike Srbije na Kosovu, jer misle da će se ugasiti njihova radna mesta i da će ostati bez plata i socijalnih primanja.\nEdi Ibraimi, predsednik Građanske inicijative savez Roma Kosova, kaže da predstavnici romskih partija i građanskih inicijativa, koji su se kandidovali na ovim izborima nemaju velikih problema, u odnosu na rezultate koje očekuju. Naime, posle ovih izbora, romska zajednica će biti jača i kompaktnija, opredeljena za integraciju u kosovsko društvo i spremnija da, uz pomoć svih dobronamernih, sama, za sebe, stvara bolje uslove života.\nGoranska zajednica ima velikih problema i trpi pritiske i ucene, i od institucija Kosova i od pojedinaca iz institucija Srbije, kaže Sali Fehim, nosilac liste Stranke demokratske akcije Gore i dodaje da su Goranci silom prilika naterani da počnu da se bave politikom, jer do sada niko nije ništa uradio, a što bi poboljšalo njihov život. Goranci u potpunosti poštuju Briselski sporazum i spremni su da ispune sve dogovore koje postignu premijeri Srbije i Kosova. Sali Fehim, takođe smatra, da je došlo vreme da Goranci masovnim izlaskom na lokalne izbore, izaberu lidere koji će zastupati njihove nacionalne, ali pre svega, ekonomske interese. On je takođe istakao, da Goranci imaju veliko poverenje u državni vrh Republike Srbije i nadaju se da će prilikom dogovora Beograda i Prištine, Beograd zaštititi i njihove interese, a ne samo interese Srba.\nPredsednik Narodne crnogorske partije Kosova, Lazar Radulović, smatra da je biračko telo malobrojne crnogorske zajednice na Kosovu oslabljeno postojanjem tri partije koje ih okupljaju, ali se nada da će već na sledećim parlamentarnim izborima, dve crnogorske partije nastupati zajedno. Osim nedostatka novca, koji je problem svih manjih partija i partija koje nemaju oslonac na neku od institucija, Radulović ističe problem prilikom registracije birača koji su raseljeni van Kosova. Veliki broj raseljenih Crnogoraca neće moći da glasa na lokalnim izborima na Kosovu zbog određenih uslovljavanja Centralne izborne komisije, tj. zbog pravila koja nisu na vreme saopštena biračima i samim partijama.


PREOKRET: Policija Crne Gore će ipak obezbeđivati litije ukoliko se prijave | Ekspres.net\nPREOKRET: Policija Crne Gore će ipak obezbeđivati litije ukoliko se prijave\n6.02.2020 . Autor:\nTANJUG / MILICA NIKOLIC /\nCrnogorska policija saopštila je jutros da će nastaviti sa obezbeđivanjem litija ukoliko budu prijavljene u skladu sa zakonom.\n“Uprava policije će u skladu sa zakonom i precizno definisanim procedurama nastaviti sa obezbeđivanjem litija uz insistiranje na potpunom poštovanju jasnih obaveza i procedura i pojačanoj odgovornosti organizatora”, navedeno je u saopštenju policije.\nMUP Crne Gore juče je saopštio da policija odlučila da u narednom periodu neće obezbeđivati litije, a da će svu odgovornost za eventualne incidente i narušavanje reda i mira na ulicama snositi organizatori.\nJutros navode da je jučerašnja odluka Uprave policije rezultat sagledavanja prilika i ocena rukovodilaca centara bezbednosti jer Mitropolija crnogorsko – primorska i eparhije Srpske pravoslavne crkve, kako kažu, nisu prijavljavale javna okupljanja u skladu sa zakonom.\n“Kako je saopšteno da crkvene strukture ne mogu kontrolisati okupljanje građana, ali i na osnovu konkretnih saznanja koja smo dobijali sa terena, zaključak starješina je bio logičan i saopšteni stavovi su u duhu obaveza propisanih procedura”, navode danas u saopštenju.\nPolicija ističe da je sigurnost države i bezbednost građana zajednički interes, kao i ostvarivanje demokratskih prava svakog pojedinca, te da će Uprava policije u skladu sa zakonom i precizno definisanim procedurama nastaviti sa obezbeđivanjem litija, uz insistiranje na potpunom poštovanju jasnih obaveza i procedura i pojačanoj odgovornosti organizatora.\nPosle jučerašnjeg saopštenja MUP da policija više neće obezbeđivati litije, Mitropolija Crnogorsko primorska zatražila je hitan sastanak sa direktorom policije Veselinom Veljovićem.\nMitropolija je potom saopštila da je Veljović odbio hitan sastanak, navodeći da može da razgovara tek posle nedelje, čime je, kako navodi MCP, doveo Crkvu pred svršen čin u pogledu organizacije današnje litije i one koja će biti održana u nedelju.\nPotom se oglasila i crnogorska Uprava policije, navodeći da nisu tačni navodi da je Veljović odbio zahtev za sastanak sa predstavnicima Mitropolije i je Veljović spreman da se sastane sa njima u predloženom terminu.\nTags crna goralitijeobezbedjivanjepolicijaspc\nSMENA I TUŽBE U SPC U AUSTRALIJI ZBOG AVGANISTANACA: Sveštenik koji je izdavao crkveni prostor tvrdi da je nezakonito raščinjen NOVA SMRT RUSKOG DISIDENTA U LONDONU: Bivši direktor ” Aeroflota” Nikolaj Gluškov pronađen zadavljen u stanu, policija pokrenula istragu AMERIČKI POLICAJCI NAPALI TEJZEROM STARICU IZ SIRIJE JER JE SEKLA MASLAČKE: “Bolje tejzer, nego da smo primenili punu silu!” HTELA DA DIGNE BANKU U VAZDUH U FRANCUSKOJ: Razjarena žena pretila bombom, a drama pokazala nešto sasvim drugo….


Engleski klub nudi bivšem napadaču Zvezde platu od dva miliona evra - Povezane vesti - Naslovi.net\nSrpski napadač i bivši fudbaler Crvene zvezde Aleksandar Pešić dobio je ponudu engleskog kluba Hal sitija. Pešić je trenutno član turskog Karagumruka sa kojim se nalazi na 12. mestu u prvenstvu. Ipak, Srbin pažnju privlači svojim odličnim… »\nNišta od povratka u Zvezdu, transfer karijere za Šilju Pešića?\nAleksandar Pešić (29) igra verovatno najbolji fudbal u karijeri ove sezone. Rođeni Nišlija je u tradicionalno neefikasnom šampionatu Turske postigao 12 golova i dodao dve asistencije nastupajući za Fatih Karagumruk. Nije to promaklo brojnim… »\nDelijama potonule sve lađe: Terzić je svim silama želeo ga da dovede u Zvezdu, ali popularni ‘Šilja’ je izabrao…\nHot sport 19.01.2022\nNa ‘ostrvu’ ga čeka dobra plata. Aleksandar Pešić već nekoliko sezona nalazi se na ‘radaru’ Crvene zvezde, čak je i Zvezdan Terzić govorio da će dati sve od sebe da ga dovede, međutim od toga nema ništa. Razlog je jednostavan – Pešić… »\nBivši napadač Zvezde u Čempionšipu?\nFudbaler Karagumruka Aleksandar Pešić mogao bi da postane novi član engleskog drugoligaša Hala. Srpski napadač igra sjajno ove sezone i trenutno je vodeći strelac turskog šampionata sa 12 pogodaka. Golovi su upravo ono što nedostaje engleskom timu… »\nBlic sport 19.01.2022\nGeneralni direktor Crvene zvezde nije krio: je , ali prema poslednjim informacijama ta će se ambicija teško ostvariti. Kako piše Mozzart Sporta popularni Šilja će vrlo verovatno karijeru nastaviti u Engleskoj, pošto je Hal ozbiljno zainteresovan za… »\nSrbija voz: Činimo sve da što pre pokrenemo voz koji zbog kvara lokomotive stoju u Brodarevu


Rast BDP-a od četiri odsto ove godine nedokučiv - Ekonomija - Dnevni list Danas\nPočetna » Ekonomija » Rast BDP-a od četiri odsto ove godine nedokučiv\nKako država može da umanji ekonomske štete od pandemije korona virusa\nRast BDP-a od četiri odsto ove godine nedokučiv\nPoslednjih dana državni organi, Vlada Srbije i Narodna banka Srbije doneli su paket mera koji bi trebalo da pomogne privredi da ublaži negativne ekonomske efekte širenja korona virusa.\n2Piše: M. Obradović 16. marta 2020. 13.30 Izmenjeno: 13.31\nPrvo je reagovala Narodna banka Srbije spuštanjem referentne kamatne stope za neuobičajeno visokih 0,5 procentnih poena na 1,75 odsto istovremeno sužavajući koridor kamatnih stopa smanjenjem kamatne stope na depozitne olakšice na 0,75 odsto i smanjenjem kamatne stope na kreditne olakšice na 2,75 odsto.\nOsim toga, predsednik Srbije Aleksandar Vučić objavio je da će penzionerima biti jednokratno uplaćeno po 4.000 dinara, dok će zdravstveni radnici dobiti povišicu od 10 odsto.\nU petak i subotu Vučić je najavio da će ukoliko državi nestane novca posegnuti za sredstvima Fonda za razvoj, a naveo je i da će od komercijalnih banaka koje posluju na domaćem tržištu tražiti moratorijum na otplatu kredita u roku od 90 dana, međutim, zvanične mere još nisu donete.\nVlada je formirala i Krizni štab za otklanjanje nastalih i sprečavanje mogućih štetnih posledica zarazne bolesti COVID-19 po privredu.\nVeliki broj država doneo je već programe pomoći svojim ekonomijama, uglavnom u vidu poreskih olakšica, moratorijuma na otplatu kredita, pa čak i direktnim davanjima kompanijama, gde svakako prednjači Nemačka koja je obećala kredite preko državne razvojne banke KfW u praktično neograničenom iznosu, a za početak je obezbeđeno 550 milijardi evra. S druge strane izgleda da su mere pomoći kod nas, pre svega one koje se odnose na penzije i plate, bile u dobroj meri i pod uticajem izbora.\nEkonomista Saša Đogović iz Instituta za istraživanje tržišta ističe da su i linearno povećanja plata zdravstvenim radnicima i pomoć penzionerima populističkog karaktera.\n„Neki bi rekli zašto mešati politiku u mere za pomoć građanima, ali sam predsednik je to uradio. Obe mere su neselektivne. Svi penzioneri su dobili po 4.000 dinara, i oni sa penzijom od 80.000 i oni koji primaju 20.000 dinara. Drugo, kakve štete su penzioneri pretrpeli od korona virusa da bi dobili tu pomoć. Takođe, nije sporno da su zdravstveni radnici koji se bore sa virusom, epidemiološke službe, zaslužili da dobiju bonuse, ali zašto su svi zdravstveni radnici dobili povišice. Postavlja se pitanje i ako je već bilo novca za to povećanje, zašto to nije urađeno od početka godine. Čini se da su mere manje okrenute saniranju štete, a više populizmu. Od tog novca bolje da su nabavili neophodnu opremu za zdravstvene ustanove i nagrade oni koji učestvuju u borbi protiv virusa“, ocenjuje Đogović.\nOn napominje da ukoliko se želelo pomoći privredi trebalo je Vlada da pomogne eventualno subvencionisanjem kredita za likvidnost ili poreskim olakšicama.\n„Na primer, trebalo je pogođene sektore osloboditi akontacione uplate poreza na dobit, pošto očigledno neće biti dobiti ove godine. Dobro je što Privredna komora Srbije radi na pružanju informacija i podrške firmama u vezi nabavki sirovina i robe“, napominje on dodajući i da je recimo predsednik SAD imao inicijativu da se do kraja godine plate zaposlenih oslobode poreza što bi i kod nas bila velika pomoć privredi.\nJedna od mera koje je najavila premijerka Ana Brnabić je i dodatnih 200 miliona evra (24 milijarde dinara) za kapitalne infrastrukturne projekte. Đogović ističe da ta mera može da pomogne privredi, ali je potrebno da se odustane od neproduktivnih investicija kakvi su stadioni ili nabavka vojne opreme.\n„Izgradnja lokalne komunalne infrastrukture, puteva do turističkih centara, pre svega banja. To su neki od projekata koje treba uraditi sa lokalnim samoupravama. Ali nije dovoljno samo dati pare, već i pomoći oko izrade projekata“, kaže on dodajući da će se tek u podacima za mart i april videti pravi efekat virusa na ekonomiju.\n„Rast BDP-a od četiri odsto u ovoj godini čini se nedokučiv i to ne neznatno. Koliko će on iznositi nemoguće je reći i zavisi od mnogo faktora. Očekujem i da će u drugoj polovini godine biti rebalans budžeta, pošto će prihodi verovatno biti niži od planiranih, a već sada imamo nepredviđene rashode za povećanje plata medicinskim radnicima i ovu jednokratnu pomoć penzionerima.\nSmanjenje kamatne stope Narodne banke privreda je pozdravila, a Đorđe Đukić, profesor na Ekonomskom fakultetu u Beogradu ističe da je to očekivan potez, a da kamata mogla smanjiti i ranije, čim je to uradio američki FED.\n„Američki FED je postao svetska centralna banka jer određuje svetska ekonomska kretanja. Ubrzo su kamatne stope spustile i centralne banke Engleske i Kanade, ali ne i Evropska centralna banka. Oni prebacuju lopticu na teren fisklane politike tražeći veću potrožnju država, pre svega Nemačke. Italija i Francuska su skoro već u tehničkoj recesiji, Nemačka je na ivici. Prognoza rasta za evrozonu je smanjena na 0,8 odsto, ali ja mislim da je i to previše optimistično“, objašnjava Đukić. On napominje da su na najvećem udaru mala i srednja preduzeća zato što su im s jedne strane prekinuti lanci snabdevanja repromaterijalom, a s druge lanac isporuka.\n„FED je smanjio kamatnu stopu da bi sprečio negativni talas izazvan strahom i da bi ublažio poremećaje na finansijskim tržištima. Glavni cilj je obezbeđivanje likvidnosti i to pre svega malim i srednjim preduzećima koji se nalaze u makazama. Srbija ne treba da izmišlja nikakve posebne mere već da radi ono što rade velike centralne banke. Tramp je najavio da će za MSP sektor u područjima ugroženim korona virusom biti relaksirana otplata kredita, kao i da će plaćanje poreskih obaveza biti prolongirano“, napominje Đukić.\nS druge strane privredni rast Srbije u velikoj meri zavisi od kompanija koje proizvode delove za nemačku industriju. Đukić ističe da bi kreatore evropske politike trebalo da brine što raste verovatnoća da rast evrozone ode ka nuli, a to je posledica nespremnosti najveće evropske ekonomije da više troši.\nLjajić: Nema nestašica\nPotpredsednik Vlade Republike Srbije i ministar trgovine Rasim Ljajić izjavio je juče da su pripadnici ministarstva obišli distributivne centre i potvrdili da ima robe u zalihama i da građani ne treba da se plaše zbog nestanka osnovnih namirnica.\nLjajić je gostujući na RTS-u, rekao da je otvoren novi telefonski broj za građane 011/2699-610 koji je u funkciji svakog dana od 7.30 do 22 časa, a putem kojeg će moći da se prijave eventualne primedbe na račun trgovaca koji pokušavaju da zloupotrebe situaciju sa korona virusom za ekonomsku dobit.\nLjajić je, kada je reč o snabdevanju namirnicama u slučaju vanrednog stanja, rekao da ne postoji nikakav, čak ni teoretski razlog da dođe do smanjenja, niti u veleprodajama, niti u malim radnjama.\nbdp, Korona virus, Narodna banka Srbije\n16. marta 2020. u 14.32\nProšle godine kosovske takse, ove godine korona virus.\n16. aprila 2020. u 17.59\nKaze se nedostizan a ne nedokuciv, nedokuciv znaci, „ne moze se objasniti“. Ko ovom nepismenom daje prostor za davanje izjave.


SAD: Protesti pristalica prava na abortus u okviru leta besa\nTanjug 14. maja 2022. 22:28\nVAŠINGTON – Hiljade pristalica prava na abortus okupilo se danas širom SAD kako bi izrazilo svoj gnev zbog straha da će Vrhovni sud SAD poništiti slučaj Ro protiv Vejda koji je legalizovao abortus u celoj zemlji.\nPlanirano roditeljstvo, Ženski marš i druge grupe koje se bore za pravo na abortus organizovale su više od 400 marševa, a najveći odziv bio je u Njujorku, Vašingtonu, Los Anđelesu i Čikagu, preneo je Rojters.\nDemonstracije su organizovane kao odgovor na sadržaj nacrta mišljenja od 2. maja koje je procurelo u javnost, a pokazuje da je konzervativna većina u sudu spremna da poništi značajnu odluku iz 1973. kojom je ustanovljeno savezno ustavno pravo na prekid trudnoće.\nKonačna presuda suda, koja bi državama mogla dati ovlašćenje da zabrane abortus, očekuje se u junu.\nOko polovina americkih država bi tada mogla da zabrani ili strogo ograniči pravo na abortus.\nNedaleko od Vašingtonskog spomenika, pojedini demonstranti su mahali transparentima na kojima je pisalo „Kako se usuđuju“, „Mi smo većina“ i „Borite se. Zaštitite izbor“.\nNekoliko hiljada pobornika prava na abortus okupilo se u Čikagu, a nešto više od 400 ljudi protestovalo je u Atlanti.\nU Njujorku se na hiljade ljudi okupilo na trgu pored zgrade suda u Bruklinu pre marša preko Bruklinskog mosta do donjeg Menhetna gde je planiran još jedan skup.\nObrador: Američki embargo prema Kubi je genocidna politika\nRojters: Sedam autobusa sa vojnicima UKR napustilo Azovstalj\nZaharova: SAD „guraju“ Švedsku i Finsku u NATO\nMeđunarodni krivični sud poslao 42 službenika u Ukrajinu\nDuda: Mađarskoj su potrebni fondovi EU\nZatekne Mujo ženu u krevetu s drugim i počne da viče i da je vređa, a Fata će smireno:\n- Pazi šta govoriš u prisustvu mog advokata.\n16:55: Rojters: Sedam autobusa sa vojnicima UKR napustilo Azovstalj\n16:45: Madjarska tražila od Poljske pomoć da bude izuzeta od embarga EU na ruski gas i naftu\n16:41: Zaharova: SAD „guraju“ Švedsku i Finsku u NATO\n16:37: Međunarodni krivični sud poslao 42 službenika u Ukrajinu\n16:36: Telegraf.rs dobio preteći spisak postavljenih bombi\n16:35: Potrošnja stanovništva u SAD porasla u aprilu za 0,9 odsto\n16:35: Nova dojava o bombi u Rajićevoj, evakuisani posetioci i zaposleni\n16:35: Potrošnja stanovništva u SAD porasla u aprilu za 0,9%\n16:29: Kisić: Voker Nojzon odličan primer rasta zaposlenosti


“Nema sporazuma ni para za Ciprasa” | ENERGETIKArs.com\nNalazite se na Home » Energetika » “Nema sporazuma ni para za Ciprasa”\n“Nema sporazuma ni para za Ciprasa”\nObjavljeno: 13:13, 19. Aprila 2015.\nATINA/MOSKVA, Atina planira da s Rusijom potpiše sporazum za ruski prirodni gas “Turski tok”, izjavio je grčki izvor blizak pregovorima, ali je, međutim, Kremlj to negirao.\n“Sporazum će biti potpisan u utorak u Atini s visokom ruskom delegacijom zaduženom za izgradnju gasovoda. Taj sporazum će utvrditi uslove finansiranja izgradnje i iznos akontacije”, rekao je ministarski izvor koji je zahtjevao da mu se ne objavi ime.\n“Ne, ne postoji sporazum”, reagovao je portparol Kremlja, Dmitrij Peskov u izjavi za Radio “Biznis FM”. “I sam Vladimir Putin je rekao da niko nije tražio pomoć (Rusije)”, rekao je on.\n“Naravno, pitanje energetske saradnje je pokrenuto (…) i proučiće ga stručnjaci, ali Rusija nije obećala finansijsku pomoć, jednostavno zato što to niko nije tražio” dodao je Peskov.\nNjemački nedeljnik “Špigel” je na svom sajtu u subotu, pozivajući se na jednog zvaničnika vladajuće grčke stranke Siriza, najavio da bi takav sporazum mogao biti potpisan u utorak, uz isplatu akontacije Grčkoj, da bi ona obezbjedila likvidnost.\nTa akontacija bi bila srazmjerna budućim prihodima od tranzita ruskog gasa kroz gasovod u Grčkoj. Akontacija se “zapravo očekuje… predstojećih mjeseci”, rekao je grčki izvor za AFP.\nAtinski dnevnik “Katimerini” je u subotu prenio da “Špigel” piše da će Rusija “smjesta isplatiti” Grčkoj tri do pet milijardi evra akontacije prihoda od budućeg gasovoda, o čemu je dogovor postignut na prošlonedeljnom sastanku u Moskvi premijera Grčke Aleksisa Ciprasa i predsjednika Rusije Vladimira Putina.\nNa pitanje o grčko-ruskom sporazumu, njemački ministar finansija Volfgang Šojble je rekao da bi “bio srećan, da je to slučaj”.\n“Ne znam detalje i nema potrebe da ih znam”, dodao je on i ukazao da taj sporazum “ne rješava probleme Grčke u vezi s poštovanjem njenih obaveza” prema povjeriocima.\nRusija bi mogla, rekao je tada izvor AFP, da “prepusti Grčkoj očekivane prihode od tog projekta, koje bi ona otplaćivala od 2019. godina, kada gasovod proradi” što bi Grčkoj dalo “hiljade miliona evra”.


Državni parlamentarci o izborima: Crna Gora neupitno na evropskom putu\nDržavni parlamentarci imaju pozitivina očekivanja.\nPiše: Avaz.ba / Fena 31.08.2020 | 16:33\nREAKCIJE Državni parlamentarci o izborima: Crna Gora neupitno na evropskom putu\nDelegat u Domu naroda Parlamentarne skupštine BiH Bariša Čolak je, upitan da prokomentira jučerašnje izbore u Crnoj Gori, izjavio novinarima kako se nada da će se situacija stabilizirati, te da je vrlo važno da sve zemlje u regiji budu stabilne, da imaju stabilan politički sustav i da što je moguće prije napreduju ka europskim i euroatlanskim integracijama.\n- Očekujem da će se stanje konsolidirati i da će se vrlo brzo formirati vlast. Mislim da je Crna Gora neupitno na evropskom putu, a već je i članica NATO saveza, tako da treba očekivati samo stabilnost - kazao je Čolak.\nDelegat u Domu naroda državnog parlamenta Asim Sarajlić je kazao da je Crna Gora zemlja koja je od skora i članica NATO-a, zemlja koje je otvorila i posljednja poglavlja u svom putu ka EU.\n- Pratio sam izbore, DPS Mila Đukanovića je pobijedio na izborima. Sad, sastavljanje vlade je jedna druga procedura i čini mi se da u ovom trenutku tri koalicije koje su činile opoziciju dosad imaju blagu prednost. Zapravo, radi se sve izgleda, u jednom mandatu - kazao je Sarajlić.\nDodao je da Đukanović, kao predsjednik Crne Gore i lider DPS-a, "mora napraviti iskorak ka opoziciji i mora pokazati fleksibilnost, jer Crna Gora mora završiti svoj put, ona je članica NATO-a, ona je građanska zemlja i ona je, nadam se, buduća članica EU".\nMagazinović: Želimo konkretne korake na realizaciji svih 14 preporuka EU\n21.08.2020 u 09:06\nParlament BiH Asim Sarajlić Bariša Čolak


Sekretar AKB o aferi "Cvijanov dosije": Tintor saradnik BIA - NOVA portal\nHronika Autor:Tanja Milovanović28. apr. 202122:21 > 22:27\nSekretar Upravnog odbora Advokatske komore Beograd, advokat Dragoslav Ljubičanović, podneo je ostavku na pomenutu funkciju zbog toga što je na sednici Upravnog odbora predsednik te komore Jugoslav Tintor dao Bezbednosno-informativnoj agenciji lični dosije Vladimira Cvijana, za čiju smrt je javnost saznala tri godine kasnije. Ljubičanović za Nova.rs ističe da je takvo ponašanje predsednika AKB nedopustivo, te da bi se Tintor, zbog ovog poteza, mogao nazvati saradnikom BIA ili MUP.\nLjubičanović je najpre istakao da je njegova ostavka trebalo da bude, makar moralni, uticaj na kolegu Jugoslava Tintora, koji je, mimo zakonske procedure, pripadnicima Bezbednosno-informativne agencije dostavio dosije advokata Vladimira Cvijana.\n„Tačno je da sam dao ostavku, da bih izvršio uticaj na kolegu Tintora. Takav potez je nedopustiv i trebalo bi da sada kaže gde to u zakonu piše da je on bio dužan da dostavi pomenute izveštaje pripadnicima policije i BIA, a bez da je tužilac to zatražio i da i tome postoji pisani dokaz. Toga nema. Njemu se advokatska javnost smeje zbog ovoga, a svojim potezom mi je samo dao fantastični šlagort da sada ja zatražim od MUP, a na osnovu Zakona o informacijama od javnog značaja, da li je i po kom osnovu obavljen razgovor predsednika AKB Jugoslava Tintora i pripadnika BIA“, kaže Ljubičanović za Nova.rs.\nIstiče i da je za ovakav potez predsednika AKB mora da postoji neki pisani trag.\n„Takođe, kolega Tintor laže da je razgovarao sa policijom, a ne sa BIA. On je razgovorao direktno sa BIA. Znate, to ne funkcioniše tako što MUP ili BIA dođu i kažu: „E, daj mi te i te podatke“, i vi to učinite. Takvi ljudi se u javnosti zovu saradnici ili doušnici službe“, kaže Ljubičanović.\nJugoslav Tintor Foto:Medija centar Beograd\nSekretar AKB u ostavci kaže za Nova.rs da bi Tintor trebalo da podnese ostavku zbog pomenutog poteza.\n„Iskreno se nadam da će on podneti ostavku, međutim, nakon što sam video njegovu izjavu o spornom događaju, jasno je da neće. Znate, kad neko sraste s funkcijom, ne pomaže ništa“, priča Ljubičanović i dodaje:\n„Kao sekretar AKB, ja sam tu da štitim advokate, zato ovakve stvari ne smeju da se događaju. Takođe, vidim da kolega Tintor govori da su ove optužbe u susret izborima, moram da kažem da nije tako. Isto tako, postavio bih mu pitanje zbog čega izbegava da zakaže sednicu Upravnog odbora AKB na kojoj će se razmatrati moja ostavka“, navodi advokat.\nTintor: Sve je po zakonu\nPodsetimo, nedavno je advokat Ivan Ninić na svom Tviter profilu objavio beleške BIA o slučaju advokata Vladimira Cvijana, za čiju je smrt javnost saznala tek nakon tri godine od tragičnog događaja.\nIzmeđu ostalog, predsednik AKB Jugoslav Tintor je na sednici UO komore istakao da je on policijskih službenicima dao izveštaj o Cvijanu, koji je sačinila Advokatska komora Beograda.\nSa druge strane, Tintor je izjavio da su nadležni organi, po zakonu, imali prava da traže uvid u dokumentaciju o pokojnom advokatu.\nInače, javnost u Srbiji je tek sredinom marta saznala da se Cvijan utopio januara 2018., što je izazvalo brojne kontroverze, s obzirom da to nigde dotad nije bilo saopšteno. Cvijan je bio istaknuti političar, koji je bio zastupljen u javnom životu Srbije, pa se tako postavlja pitanje kako je moguće da niko od njegovih saradnika, proteklih godina, nije postavio pitanje gde se on nalazi.\nAdvokatska komora BeogradaBIAUpravni odborvladimir cvijan


Pojam i vrste pravnih formi privrednih subjekata | Veb portal za investitore sa GIS-om\nPojam i vrste pravnih formi privrednih subjekata\nPREDUZETNIК je poslovno sposobno fizičko lice koje obavlja delatnost u cilju ostvarivanja prihoda i koje je kao takvo registrovano u skladu sa zakonom o registraciji. Za sve obaveze nastale u vezi sa obavljanjem svoje delatnosti odgovara celokupnom svojom imovinom i u tu imovinu ulazi i imovina koju stiče u vezi sa obavljanjem delatnosti.\nORTAČКO DRUŠTVO je društvo dva ili više ortaka koji su neograničeno solidarno odgovorni celokupnom svojom imovinom za obaveze društva.\nКOMANDITNO DRUŠTVO je društvo je privredno društvo koje ima najmanje dva člana, od kojih najmanje jedan za obaveze društva odgovara neograničeno solidarno (komplementar), a najmanje jedan odgovara ograničeno do visine svog neuplaćenog, odnosno neunetog uloga (komanditor).\nDRUŠTVO SA OGRANIČENOM ODGOVORNOŠĆU je društvo u kome jedan ili više članova društva imaju udele u osnovnom kapitalu društva, s tim da članovi društva ne odgovaraju za obaveze društva, osim u slučajevima predviđenim članom 18. Zakona o privrednim društvima.\nAКCIONARSКO DRUŠTVO je društvo čiji je osnovni kapital podeljen na akcije koje ima jedan ili više akcionara koji ne odgovaraju za obaveze društva, osim u slučaju iz člana 18. Zakona o privrednim društvima.


Dijalog u krizi, Vučić tvrdi: Nisu nam dali šansu\nPrvi vicepremijer Vlade Srbije Aleksandar Vučić kazao je na sednici Vlade da “Srbiji u Briselu nisu dali ni jedan odsto šanse da prihvati papir koji je ponuđen, jer niko osim srpske strane nije pokazao spremnost za bilo kakav ustupak”. Da je Vučić tako istupio na sednici zatvorenoj za javnost, potvrđeno je našem Radiju. Vučić je dalje naveo kako “niko osim Srbije nije pokazao spremnost da napravi bilo kakav ustupak ili kompromis, što nama nije pružilo apsolutno nikakvu šansu da ponuđeno i prihvatimo”. I pored toga on obećava da će zemlja, uprkos svemu nastaviti evropski put.\n"Ostalo nam je jedanaest dana pakla, i za Vladu i za Srbiju, ali postoje stvari koje ne možemo da prihvatimo, ali i stvari koje ne smemo da odbijemo", precizirao je Vučić.\nVučić ipak iznosi nadu da će konačni dogovor biti postignut, ali je zaista osnovano i pitati kako nastaviti proces, ukoliko Srbija ne pristane na sporazum. Citat koji sledi to pitanje čini aktuelnijim od svakog drugog:\n„Želim da znate da nam nisu dali ni jedan posto šanse da papir prihvatimo“, to su bile Vučićeve reči koje je izneo na sednici Vlade, a što nam je i potvrđeno po njenom održavanju. Usledilo je i šturo sapštenje Pres službe u kom se navodi da je interes Vlade da postigne rešenje koje će osigurati „dostojanstvo i preosperitet za sve građane“, rekao je Vučić.\nNešto ranije, u Skupštini Srbije je ponovljen poziv premijeru Ivici Dačiću da stanje stvari u pregovaračkom procesu iznese pred Odborom za Kosovo i Metohiju.\n„Ušlo se u prelomnu fazu dijaloga i pregovaračkog procesa“, uveren je predsednik tog Odbora Milovan Drecun:\n„Sve će se prelomiti na tome kako će izgledati ta Zajednica srpskih opština. Ako ona ne dobije barem značajni deo izvršnih ovlašćenja, mislim da tu nema prostora za dogovor“, ocenjuje Drecun.\nIpak i sam Drecun (koji dolazi iz partije vladajućih naprednjaka) podvlači da se natrag ne može ići, te da tekući proces „može samo da se razvija sa manjim ili većim zastajkivanjima“.\nZastajkivanje, ako ćemo tako nazvati rasplet do kog se u sredu uveče došlo u Briselu, mogao bi značiti i da pregovori zaista krahiraju zbog insisitranja Srbije na rešenjima, koje pak druga strana shvata kao pokušaj stvaranja nove Republike Srpske na tlu Kosova, kako se izrazio i sam kosovski premijer Hašim Tači.\nIzlaz u Ahtisarijevom planu\nSpremnost ili ne da se od nečeg odustane čini pozicije dve strane i dalje sasvim dovoljno udaljenim. Njihovo približavanje moglo bi se tražiti, ponovo, kroz Ahtisarijev plan. Smatra to i spoljno-politički analitičar Vatroslav Vekarić:\n„Pretpostavljam da će se u najvećoj meri rešenja tražiti u aneksu Ahtisarijevog plana koji se odnosi na decentralizaciju. To bi moglo omogućiti da u srpskim opštinama u većini budu policijaci srpske nacionalnosti. Šta će biti sa pravosuđem je nejasno...“, ocenjuje Vekarić.\nI nepoznato jer sadržina papira koje cirkulišu između učesnika pregovora u javnost dopire samo u osnovnim crtama, dok su neke verzije koje su se pojavile u medijima nahnadno demantovane. Zapravo, od samog početka procesa rasprava u Srbiji i nije odmakla previše daleko od principielnog zalaganja za ili protiv pregovora.\nU tome je još i najjasniju poziciju zauzeo premijerov SPS, što iznosi poslanik te partije sa Kosovo Dejan Radenković:\n„Ne mogu da shvatim mozak onog koji se raduje da pregovori propadnu. To bi nas vratilo godinama unazad“, kaže Radenković.\nOva vrsta stava mogao bi biti i garancija da Srbija neće odustati od evrointegracijskih procesa, ali u manjku preciznih saznanja o razlozima spoticanja pregovora, rasprava i u samoj Skupštini spuštena je na nivo nagađanja o Dačićevom i Tačijevom putu jednim avionom iz Brisela na sednicu Saveta bezbednosti u Njujork ili, pak, iznošenje površnih utisaka koje su njih dvojica u društvu Eštonove ostavili na konferenciji za novinare nakon maratonskih pregovora.\nTako poslanik Ivan Bauer ne krije impersiju koju je na njega ostavio Dačić:\n„I pored vrlo ozbiljnih političkih poruka uspeo je da bude i duhovit i, usudio bih se da kažem, čak i šarmantan“, kaže Bauer.\nA vezano za same pregovore ovaj poslanik vladajućih socijaldemokrata ministra Rasima Ljajića, još navodi:\n„Ukoliko Priština ne popusti ni malo, onda to više nije kompromis. Onda je to pritisak na Srbiju. Ili je to ucenjivanje Srbije sa čime smo se, na žalost, u poslednjih dvadeset godina prilično puta susreli.“\nNo, očekivano, niko ne ide toliko daleko koliko Demokratska stranka Srbije. Odustajanje od pregovora je ono što se traži u partiji Vojislava Koštunice, a takav korak je neophodan, kako iznosi bivši ministar za Kosovo Slobodan Samardžić, zato što je po njemu Srbija svoju pregovaračku poziciju spustila „do samoga dna“:\n„Jedini način da se iz ovoga izađe jeste da se sve prekine. Da se zapravo započne jedna druga faza pregovora, ukoliko je druga strana raspoložena. U njima bi se razgovaralo o onome što je zapravo suštinski važno i za Srbe na Kosovu i za Srbiju. A to je status Kosova“, navodi Samardžić.\nSamo odustajanje od dijaloga značio bi i zaustavljanje evrointegracijskih procesa, a posledice blokade tih procesa teško je i pretpostaviti, pogotovu ako se u obzir uzme da je Srbija od 2008. do 2012. godine ispunila čak 88 odsto evrointegracijskog programa.\nTo je iznela vicepremijerka Suzana Grubješić, koja je istovremeno odbila da daje bilo kakve izjave o kosovskoj tematici, uprkos činjenici na koju je na sednici skupštinskog Odbora za evrointegracije ukazao poslanik liberala Ivan Andrić:\n„Vladina strategija za približavanje Evropskoj uniji u najvećoj meri se oslanja na pregovore oko Kosova. Što je verovatno i politička realnost.“\nOna realnost po kojoj se meri svaki naredni korak na evro putu pa i eventualno skoro dobijanje datuma za početak pregovora, na šta ukazuje posalnica demokrata Milica Delević. Podseća još da to važi od 2011. godine kada je Evropska komisija napredak u dijalogu i održivu normalizaciju odnosa Beograda i Prištine definisala kao ključni prioritet:\n„Mislim da je u ovom trenutku najvažnije gledati šta može da se uradi da bi izveštaji koje Evropska komisija podnosi sredinom aprila. To je bitnije nego razmišljati koliko smo blizu, a koliko daleko“, zaključuje Milica Delević.\nBeograd insistira na ovlašćenjima zajednice srpskih opština\nDijalog Prištine i Beograda: Ustupci su neminovni\nFile u Prištini: Dogovor o severu približava Kosovo EU\nSporazum sa Beogradom mora da ima vremenske rokove\nReakcije na Kosovu: Nada u sporazum u aprilu\nDačić i Tači bez dogovora o srpskim opštinama, nastavak u aprilu


Novi privatizacioni savetnik Komercijalne banke francuski Lazard\nNovi privatizacioni savetnik Komercijalne banke biće francuska konsultantska kuća Lazard, koja je već angažovana na nekim velikim poslovima u Srbiji, nezvanično saznaje Danas.\nLazard je savetovao državu u vezi sa koncesijom Aerodroma Nikola Tesla, koju je dobio francuski Vinci Airports, a ta kompanija savetovala je i Telekom Srbija prilikom neuspešne privatizacije 2015 godine, kada ponude nisu zadovoljile Vladu Srbije, piše Danas. List navodi i da je u regionu Lazard savetovao slovenački državni fond SOD prilikom prodaje Nove kreditne banke Maribor (NKBM) 2015, prenosi eKapija.\nKako podseća ovaj list, ministarstvo finansija je polovinom oktobra raspisalo poziv za izbor privatizacionog savetnika Komercijalne banke, sa rokom za dostavljanje ponuda do 12. novembra. Za isti posao 2015. je bila izabrana japanska investiciona banka Nomura.\nMinistarstvo finansija verovatno u sredu potpisuje ugovor sa kompanijom "Lazard"\nMinistarstvo finansija: Užurbano se priprema tenderska dokumentacija za Komercijalnu banku\nHrvatska izabrala Lazard za NOVOG SAVETNIKA za kupovinu udela u Ini\nVlada Srbije usvojila je Predlog zakona o agencijskom zapošljavanju kojim se dozvoljava da poslodavci mogu da iznajmljuju sve svoje radnike preko agencije ukoliko su ti radnici u agenciji zaposleni na neodređeno vreme.\nŠTRAJK U POŠTAMA SRBIJE Neće vam stizati ni POŠILJKE NI RAČUNI, a poštari će raditi za samo JEDAN DEO KORISNIKA\nNBS kupila 15 miliona evra, kurs dinara sutra 117,5311\nZvanični srednji kurs dinara iznosiće sutra 117,5311 dinara za evro, što je neznatna promena u odnosu na danas, objavila je Narodna banka Srbije.\nSrednji kurs evra danas 118,42 dinara\nDinar je zadržao danas približno istu vrednost prema evru kao u četvrtak i zvanični srednji kurs iznosi 118,4156 dinara za evro, objavila je Narodna banka Srbije.\nIako su rokovi za prodaju Komercijalne blizu, nije isključeno da umesto privatne kompanije njen većinski vlasnik postane država Srbija.


Strane firme traže programere u Srbiji: Frilenseri, da li ste spremni?\nNajtraženiji poslovi prošle godine u Srbiji bili su poslovi u IT sektoru, pokazuju istraživanja. Programeri, developeri, IT menadžeri… dolaze do odlično plaćenih poslova bez ikakvih problema, a još veća prednost je obavljanje posla od kuće za stranu firmu, što omogućava velike prednosti u smislu fleksibilnog radnog vremena i mesta odakle ćete raditi.\nŠto se tiče frilensinga, procena je da je u Srbiji oko 100 000 frilensera, uglavnom (i očekivano) programera i grafičkih dizajnera. Strane kompanije uveliko zapošljavaju stručnjake iz Srbije, a ako izaberete ovakav način rada, evo šta treba da znate:\nPrema podacima platforme Elance, 77% srpskih frilensera je samoinicijativno počelo da se bavi ovim poslom, 44 % se izjasnilo da je frilensing njihov primarni izvor prihoda i da vole da budu „sopstvene gazde“, da imaju kontrolu nad sopstvenim rasporedom i načinom rada i da nisu bili primorani da postanu frilenseri zbog manjka mogućnosti na tržištu rada. Tri četvrtine srpskih frilensera smatra da su zadovoljniji kada rade ovaj posao u poređenju sa drugim načinima rada.\nBroj stranih kompanija koje koriste usluge srpskih frilensera raste iz dana u dan, a kao što smo napomenuli, IT sektor prednjači po angažovanju radnika.\nAmerička IT firma Intelestream Inc. koja posluje od 2007. godine i bavi se uglavnom izradom ili prilagođavanjima CRM (Customer Relationship Management) sistema za svoje klijente, pokazala je interesovanje za srpske programere koji bi radili od kuće.\nIntelestream već ima nekoliko frilensera u Srbiji i ovom prilikom želi da angažuje još nekoliko Junior i Senior Web programera koji bi radili puno radno vreme (40 sati nedeljno) na neodređeno vreme.\nTražene kvalifikacije za Junior Web Programera:\n- Završen fakultet iz oblasti informacionih tehnologija (ne kurs)\nTražene kvalifikacije za Senior Web Programera:\n- Ako nemate fakultet iz oblasti informacionih tehnologija, najmanje šest godina iskustva i rad na nekoliko većih projekata\n- Pregled ostvarenih projekata na Github ili sličnom servisu\nA evo šta dobijate:\n- Fleksibilno radno vreme, rad od kuće\n- Plate u skladu sa znanjem i iskustvom\n- Plaćene seminare, kurseve, konferencije,\n- Mogućnost rada po satu ili za mesečnu platu\n- Mogućnost napretka i rad sa novim tehnologijama\nFirma Intelestream Inc. je ove godine postala Elite SugarCRM partner, takođe je dobila nagradu od SugarCRM za najveći rast u poslednjih godinu dana.\nDetalje o konkursu možete da pogledate OVDE\nili da direkno konkurišete za ove pozicije slanjem CV i propratnog pisma na engleskom jeziku na email adresu: careers@intelestream.net


Ruski akrobatski piloti dobijaju nove avione - Sputnjik Srbija\n14:05 24 Februar 2020\nRuski akrobatski piloti dobijaju nove avione\n21:00 31.01.2016 (osveženo 21:02 31.01.2016) Preuzmite kraći link\nRuske čuvene akrobatske pilotske grupe „Ruski vitezovi“ i „Striži“ će ove godine dobiti nove avione, s obzirom da trenutnim MiG–29 i Su–27 ističe rok trajanja.\nSpektakl na ruskom nebu (video)\nPrema rečima glavnog komandanta Ruske avijacije Viktora Bondareva, o tome koje će nove avione dobiti te dve grupe odlučiće sam ministar odbrane Sergej Šojgu, iako se pretpostavlja da bi to trebalo da budu Su–35S i Su–30SM.\nTakođe, novi avioni će poslužiti i kao lep poklon akrobatskim grupama budući da ove godine obeležavaju jubilej — 25 godina postojanja.\nBondarev je rekao i da će ti novi avioni dobro poslužiti „Vitezovima“ i „Strižima“ jer su veoma pogodni za sve akrobatske manevre.\nAkrobatske grupe „Ruski vitezovi“ i „Striži“ formirani su u aprilu 1991. godine, a prvu nagradu su dobili već na jesen iste godine u Velikoj Britaniji.\nakrobacije, striži, ruski vitezovi, avioni, Rusija


Besplatni pregledi građana pun pogodak – Radio Televizija Novi Pazar\nBesplatni pregledi građana pun pogodak\nOctober 16, 2017 October 16, 2017 Katarina Radovic 1295 Views\nViše od 500 građana Novog Pazara iskoristilo je mogućnost besplatnih pregleda u Opštoj bolnici Novi Pazar u sklopu akcije ministarstva zdravlja koja je održana u celoj Srbiji. Besplatni ultrazvučni pregledi stomaka, ginekološki pregledi i utvrdjivanje PSA tumor markera privukli su veliki broj građana posebno onih bez zdravstvene knjižice koji su na ovaj način proverili svoje zdravstveno stanje. Građani su istakli značaj ovakvih akcija i poželeli da se ova praksa nastavi, želeći da što pre budu organizovani kardiološki pregledi.\nNajviše gužve bilo je na ultrazvučnim pregledima stomaka, gde je u periodu od 8 do 12h pregledano više od 300 građana. Angažovana je cela radiološka služba, a najviše je bilo onih pacijenata koji nisu imali zdravstvene knjižice. Načelnik radiologije dr Jusuf Nuković istakao je da je bilo i onih pacijenata koji su prvi put bili na ovakvom pregledu i da su kod njih dijagnostifikovani određeni problemi za čiju sanaciju su upućeni na dalje lečenje.\nVelika gužva zabeležena je i na ginekološkom odeljenju gde je pregledano oko 100 žena. Ginekolog dr Jasmina Hamidović zadovoljna je bila odzivom žena i napomenula da se svest Novopazarki polako podiže kada je u pitanju reproduktivno zdravlje.\nOsim pomenutih pregleda građani su imali prillike da urade i PSA, odnosno specifični antigen prostate koji otkriva tumorske promene. Akcija besplatnih pregleda biće nastavljena i narednog meseca.\n← Iz Tutina stigla zahvalnica za RTV Novi Pazar\nLjajić: Turskim investitorima otvorena vrata →


UŽIVO Ammar Mešić: O ljubavi, seksu i muzici - mediji.net\nUŽIVO Ammar Mešić: O ljubavi, seksu i muzici\nGlumac Ammar Mešić, najpoznatiji po ulozi Strahinje u seriji "Igra sudbine", ali i jedini Srbin koji se našao u "Igri prestola", novi je gost emisije #NovaPriča, koja se premijerno, uživo, emituje svake sedmice na Fejsbuk stranici Nova.rs.\nMešić razgovora uživo sa Perom Jovovićem o svom privatnom životu, glumačkim projektima, ali i o muzici, kojom je nedavno krenuo i profesionalno da se bavi.\nAmmar Mešić je, inače, samo jedan u nizu gostiju “Nove priče”. Proteklih nedelja imali smo priliku da čujemo zanimljivosti iz...\nammar mešićPročitajte još na ovu temu\nigra sudbinePreko 200 vesti\nigra prestolaAktuelna tema\nnova pričaNova tema\nnova sPreko 400 vesti\nnovapričaPročitajte još na ovu temu\nMarina Ćosić u intervjuu za Nova.rs prvi put o majčinstvu\n"Nikad taj momenat neću zaboraviti. Plakala sam kao kiša i kada su mi je stavili na grudi nisam znala da li smem i kako da je pipnem, a da je ne povredim. Znam da zvuči glupo", odgovorila je za portal Nova.rs glumica Marina Ćosić kada smo je pitali da li se seća trenutka kada je prvi put videla...\nNe samo da je sinoć intervju koji je Opra Vinfri uradila sa Megan Markl i princom Harijem ispunio očekivanja kada su u pitanju same izjave poznatog para, već su ispunjena i očekivanja kada je reč o reakciji britanske javnosti. A reakcije su burne.\nHrvatski Večernji list, koji je praktično bilten vladajuće koalicije u Hrvatskoj, na bestidan nacin, u tekstu punom mržnje i najnižih uvreda koje prevazilaze granicu svakog iole korektnog ponašanja, napao predsednika Aleksandra Vučića, ali i ceo naš narod i državu Srbiju\nHARI JE DELOVAO PRIRODNIJE OD NJIH! Glumac Marko Stojanović komentarisao govor tela princa, Megan Markl i Opre: Bile su uigrane!\nGlumac Marko Stojanović bio je gost današnjeg izdanja emisije Puls Srbije na Kurir televiziji i tom prilikom komentarisao je govor tela Megan Markl, princa Harija i Opre Vinfri u intervju koji je uzdrmao čitavu planetu. foto: Kurir- Nisam gledao ceo intervju, ...\nBILI SMO DVE GODINE U VEZI: Angelina na KURIR TV progovorila o krahu ljubavi sa sinom OLIVERE ĆIRKOVIĆ pa otkrila emotivni status!\nPevačica Angelina bila je gošća današnjeg izdanja emisije Puls Srbije na Kurir televiziji i tom prilikom pričala je o novoj pesmi Dah po dah:foto: Kurir- Ide super, zadovoljna sam, sve ide svojim tokom. Znam da nije momenat za izbacivanje, olakšavajuća okolnost ...


Za građane neće biti poskupljenja struje – ni do januara, ni iza januara, kazao je za O kanal federalni ministar energije, rudarstva i industrije Nermin Džindić.\nA kada je u pitanju plin i ostali energenti Džindić ističe da će se do nove godine uraditi sve analize, napraviti projekcije za januar, februar i mart i onda se opredijeliti koliko će to biti povećanje.\n– Što se tiče plina, to smo rekli da ćemo do nove godine držati nivo ovih cijena iako imamo značajno povećanje u čitavoj Evropi. Jedan od četiri razloga, inače povećanje cijene električne energije je i povećanje cijene plina na svjetskom nivou. Do nove godine ćemo uraditi sve analize, napraviti projekcije za januar, februar i mart i onda ćemo se opredijeliti koliko će to biti povećanje. Ali ćemo opet gledati da to bude skromno i razumno – poručio je Džindić.


Hapšenje mladog crnca u Australiji uplašio mnoge, slijedi isti scenario kao u SAD? – Haber.ba\nNa snimku se čuje kako policajci razgovaraju sa grupom u kojoj je bio i ovaj tinejdžer, neposredno prije hapšenja\nHapšenje Australija / Screenshot - Twitter\nZbog toga su ovlaštenja tog policajca ograničena i protiv njega se vodi istraga, prenosi Guardian.\n“Oko pet sati posla podne policajci su patrolirali, te razgovarali sa grupom tinejdžera. Sedamnaestogodišnji dječak je navodno zaprijetio policajcu, prije nego što je uhapšen u odveden u policijsku stanicu”, navela je policija u saopštenju.\nU Australiji strahuju da bi ovaj slučaj mogao da eskalira kao što se desilo u SAD nakon ubistva Afroamerikanca Georgea Floyda, prenosi “Fokus“.\nTeme:Australija, crnac, hapšenje, SAD


Zvezda ponovo pobedila FMP i odbranila titulu - Studio B\nBeograd 32°C u 14:00\nZvezda ponovo pobedila FMP i odbranila titulu\nZvezda ponovo pobedila FMP i odbranila titulu Tanjug\nSportSport Pocetna 11. 06. 2018. 20:50:10\nKošarkaši Crvene zvezde odbranili su titulu prvaka Srbije pobedom nad FMP-om iz Železnika 97:88 (21:26, 35:21, 21:19, 20:22) za 3:0 u finalnoj seriji plej-ofa Superlige.\nCrveno-beli su došli do četvrtog uzastopnog trofeja namenjenog šampionu države, a 19. ukupno, u sezoni u kojoj su mnogo oscilirali, ali na kraju završili sa peharom i bez izgubljenog meča u doigravanju.\nSlično kao u prethodna dva duela sa mladim timom iz Železnika, Zvezda je nadoknadila zaostatak iz prve deonice i ostvarila odlučujući trijumf za proslavu u dvorani „Aleksandar Nikolić, pred samo 2.500 gledalaca.\nSlovenački centar Alen Omić sa 20 poena i 11 skokova se istakao u pobedničkom sastavu, pratili su ga Džejms Feldin sa 17 i Dejan Davidovac sa 15, dok je kod gostiju najbolji bio Radovan Ðoković sa 22 pogotka.\nUjedno, trener Crvene zvezde Milenko Topić osvojio je titulu u debitanskoj sezoni kao samostalni trener, zamenivši u finišu lige Dušana Alimpijevića.\nNavijači „Torcide“ izašli iz zatvora i proterani iz Srbije\nEkonomska kretanja još bolja nego 2017.\nI narednih dana sunčano i toplo, do 34 stepena\nLjajić:Za sada rešenje da prevoznici izbegavaju HR granicu\nErdogan: Znamo vaše igre i izazvaćemo vas\nPutinov svadbeni poklon austrijskoj ministarki – Kozaci\nĐenova se oprašta od žrtava rušenja mosta\nPreminuo bivši generalni sekretar UN Kofi Anan\nGrčka u ponedeljak zvanično izlazi iz spasilačkog programa\nViše od 50 kompanija traga za rudama u Srbiji\nNišta od povratka omiljenog Pony bicikla, preterali s cenom?\nDinar miruje tokom vikenda, kurs u ponedeljak 118,02\nĐoković pobedio Raonića, u polufinalu protiv Čilića\nBioskop na otvorenom na četiri lokacije na Zvezdari\nEksplodirao gliser u pokretu na Savi


source.ba | Nastavak uspješne saradnje: Grad Konya donirat će Sarajevu još pet tramvaja\nPremijer Kantona Sarajevo Mario Nenadić i ministar saobraćaja Adi Kalem primili su danas predstavnike Marif fondacije Nedžada Avdića i Salih Sagira. Inače, to je privatna fondacija koja je od Vlade Turske imenovana da zastupa tu zemlju u oblasti obrazovanja i drugim djelatnostima.\nNa sastanku su premijer i gosti konstatovali kako su imali do sada dobru saradnju po pitanju provedbi određenih protokola između Kantona Sarajevo i grada Konye.\nOni su obavijestili premijera da će narednih dana dobiti pismo namjene o donaciji pet tramvaja koje će Konya donirati Kantonu Sarajevo, odnosno Kantonalnom javnom komunalnom preduzeću GRAS.\nPremijer se zahvalio i na ranijoj donaciji 20 tramvaja zajedno sa rezervnim dijelovima, kao i edukaciji osoblja koje sada uspješno opslužuje ta prijevozna sredstva.\nNajaveljeno je da će delegacija turskog grada Konye u julu posjetiti Kanton te da će se obaviti brojni bilateralni razgovori kako oni vezani za saobraćaj tako i za druge oblasti.


Njujork uvodi teretne bicikle umesto dostavnih vozila na benzin | N1 Srbija\nNjujork je ove nedelje objavio plan uvođenja električnih teretnih bicikala koji bi trebalo da zamene dostavna vozila koja zagađuju okolinu i tako ublaže saobraćajne gužve koje stvaraju.\nDostavne kompanije Amazon, UPS i DHL učestvovaće u šestomesečnom probnom programu njujorškog odeljenja za saobraćaj, preneo je list Njujork Tajms.\nProgram će obuhvatiti najzagušenije ulice na Manhetnu južno od 60. ulice i dostavni će bicikli smeti da koriste mrežu gradskih biciklističkih staza.\nU okviru programa, stotinu bicikala imat će dozvolu besplatnog parkiranja na postojećim zonama za istovar robe koje su uobičajeno rezervisane za kamione i kombije. Vozači će manje bicikle u nekim slučajevima smeti parkirati i na pločnicima.\nOdeljenje za saobraćaj "sretno je što može da objavi probni program koji bi učinio njujorške dostave sigurnijima i zelenijima podsticanjem na korišćenje teretnih bicikala umesto kamiona i kombija", poručio je gradski poverenik za saobraćaj Poli Trotenberg.\nTaj potez pokušaj je da se odgovori na sve veće gužve koje stvaraju dostavna vozila kojih je sve više zbog porasta onlajn trgovine. Oko 45 odsto Njujorčana primi prosečno jednom nedeljno paket na kućnu adresu, prema podacima iz 2018. gradskog odeljanja za promet.\nDrugi veći gradovi poput Pariza, Londona i Hamburga već su uveli dostave biciklima i to se pokazalo uspešnim.\nNjujork biciklisti benzin zagađenje vazduha\nNetfliks održava u životu poslednji klasični bioskop u Njujorku 29.11.2019.\nEnergetska zajednica upozorava zapadni Balkan na štetne gasove iz termoelektrana 18.11.2019.\nZaboravih još u prethodnom komentaru, ovo je samo za male isporuke, redovna snabdevanja su i dalje kamionima.\nOvde u Nju Jorku skoro sve dostave su na električnim biciklama odavno. Od leta su dozvolili da bicikle imaju "gas" na volanu, iako su to svi koristili odavno (ovo je Nju Jork, najbitnije je da stvari funkcionišu dobro a ne šta zakon kaže.) Ovo je samo za velike kompanije poput Fedexa i Amazona ili USPS. Savršena stvar za sve potrebe sem za duža i porodična putovanja.\nteretni bicikli umesto kombija i kamiona, pa ovo ko da je vesić smislio..


Makedonska kriza je interne prirode i mora se rešiti politikom deeskalacije - Kosovo 2.0\nMakedonska kriza je interne prirode i mora se rešiti politikom deeskalacije\nPiše Artan Sadiku\t- 07.03.2017\nBez obzira na neustavne radnje predsednika, pravna rešenja nisu pravi odgovor.\nNedavna eskalacija političke krize u Makedoniji se desila zato što je predsednik Đorge Ivanov odbio da da mandat lideru Socijaldemokratske unije Makedonije (SDSM), Zoranu Zaevu, uprkos tome što je bio na čelu koalicije sa dovoljnim brojem poslanika za formiranje vlade. Izjave ruskih zvaničnika o krizi su prenele ovaj interni problem u status “međunarodnog pitanja”.\nTrenutno smo svedoci političke krize koja je nastala od problema zauzimanja države i od toga što su visokopozicionirani političari učestvovali u korupcionaškim praksama, što su problemi pretočeni u sukob između međunarodnih geopolitičkih interesa. Svedoci smo toga da makedonska kriza ne postaje samo stvar regionalnog interesa, zbog mešanja susednih država, već i pitanje koje izaziva šire geopolitičko tumačenje i uplitanje.\nOva dinamika ranije nije postojala u ovoj državi. Ona nije dovela do krize. Upravo suprotno, kriza je sasvim interna kada je reč o njenom izvoru, ali nju sada eksploatišu razni akteri koji to vide kao priliku da dobiju neku vrstu političke težine.\nZbog toga, kada se analiziraju aktuelne okolnosti u Makedoniji, moramo da se oslobodimo geopolitičkog fetiša koji često stupa na scenu, onaj koji pomućuje jasnoću i sprečava pravo uspostavljanje dijagnoze svim datim dešavanjima.\nOd svih mogućih aspekata s kojih možemo pristupiti makedonskoj zagonetki, jedan aspekat koji je uglavnom bio izostavljan iz debate je ustavni poredak u državi, i to s pravom. To je tek sada postalo pitanje političke retorike i analize, a zbog intervencije predsednika Ivanova koji već neko vreme ima reputaciju bavljenja iracionalnim, neustavnim i štetnim delovanjima.\nSada su VMRO-DPMNE i njihov lider Nikola Gruevski rasporedili ustav kako odgovara njihovoj propagandi protiv potencijalne nove vlade. Njihova tvrdnja je da je SDSM, prihvatajući zahteve partija etničkih Albanaca s kojima su formirali koaliciju, ugrozio osnovne principe države koji su sadržani u dokumentu ustava.\nČitava retorika o opasnosti po ustav koju plasiraju VMRO-DPMNE je i dalje čista propaganda.\nOve tvrdnje je moguće istog trenutka opovrći čitajući makedonske zakone. Svaka intervencija u ustavu zahteva dvotrećinsku većinu u parlamentu, a koja ne bi bila moguća u aktuelnom parlamentarnom stanju bez glasova poslanika VMRO-DPMNE. Čitava retorika o opasnosti po ustav koju plasiraju VMRO-DPMNE, a koju je pokupio predsednik, predstavlja i dalje čistu propagandu koja nema uporište u stvarnosti.\nDrugi aspekt krize koji je povezan sa ustavom je precizniji, ali u ovom trenutku, nažalost, to ne bi trebalo da bude u fokusu pokušaja za pronalaženje rešenja. Ustavna je odredba ta koja obavezuje predsednika države da da mandat lideru političke partije koja može da pokaže sposobnost za formiranje parlamentarne većine.\nZaev je obezbedio 67 potpisa, šest više nego što je potrebno da bi se obezbedila većina u parlamentu, što znači da je predsednik imao obavezu, po ustavu, da mu da mandat. Nikako se na osnovu teksta odredbe ne može tumačiti mogućnost da predsednik može da procenjuje ili odlučuje da li da da mandat ili ne. Čin davanja mandata je kao prerogativ dat predsedniku, ali je to čisto simbolični čin.\nPredsednik Makedonije nije nosilac suvereniteta. On ima manja ovlašćenja od svih drugih državnih institucija. Zbog toga je nekoliko analitičara i političkih ličnosti pozvalo parlament da se sastane, da odabere predsedavajućeg, a onda krene da sastavlja novu vladu.\nOvakvo postupanje bi bilo sasvim legalno i u okviru ustava, jer je parlament taj koji je najviše demokratsko telo u državi i nosilac suvereniteta koji ima ovlašćenje da izabere vladu.\nVMRO-DPMNE je uspeo da generiše rasprostranjeni talas nacionalističkih osećanja kod etničkih Makedonaca, izrabljujući činjenicu što albanske partije i SDSM nisu objavili sadržaj svog koalicionog dogovora.\nUpravo zbog toga strogo legalne mere nisu najbolje rešenje i one bi stvorile čak još više napetosti i dovele do dodatne eskalacije. Tako bi se i dolila vatra na postojeći nacionalistički požar, jer bi se to tumačilo kao manipulacija, s ciljem zaobilaženja predsednika koji je istupio “u zaštitu države i ustavnog poretka”.\nOslobađanje napetosti van okvira aktuelnog zastoja je jedini način da se izbegne kolaps politika.\nNeuspeh u tome će stvoriti mogućnosti za još više pretpolitičkog tribalizma i tako će se uspostaviti pozicije zasnovane na etnicitetu sa kojih je teško raspravljati o bilo kojim pitanjima, pa je čak teže dospeti do naprednijih političkih pozicija. Progresivna politika je uvek ishod rešenja o kojima se jasno raspravljalo, za koje se zagovaralo i koja su objašnjavana. To je politika koja ostavlja prostor za korumpirane elite koje bi gradile nacionalistička strašila oko društava.\nOno što nam je, umesto toga, sada potrebno je snažno mešanje međunarodne zajednice koja bi vršila pritisak na partije da pronađu zajednički jezik za deeskalaciju, zajedno sa novim osnaživanjem civilnog društva koje bi dalo ideje za ovakav jezik. Tek se posle institucionalne i generalne društvene stabilizacije može pokrenuti otvorena i iskrena debata, debata koja može da se pozabavi potrebama raznih zajednica u toj zemlji. Bez rehabilitacije vladavine prava u državi, niko ne može da uživa svoja stečena individualna i kolektivna prava ili ona koja će tek steći.\nPotrebna nam je zajednička borba da bismo osigurali osnovne premise funkcionalnog demokratskog sistema, na čemu možemo da gradimo inkluzivnije i progresivnije društvo. Ovaj ideal, koji je kompromitovan pod vladavinom Gruevskog, bi trebalo da vodi političko delovanje u predstojećim danima u Makedoniji.\nPiše Eraldin Fazliu, Leonora Aliu


Na pragu otkrića najveće misterije Sunčevog sistema: Gde se nalazi tajnovita deveta planeta – Objektivni\nPočetna/Iz minuta u minut/Na pragu otkrića najveće misterije Sunčevog sistema: Gde se nalazi tajnovita deveta planeta\nU Sunčevom sistemu ima osam poznatih planeta, otkako je Pluton izgubio taj status, ali naučnici imaju dokaze da postoji još jedna, deveta planeta. Ta planeta do sada nije otkrivena, ali naučnici su sada na pragu rešenja najveće misterije našeg Sunčevog sistema, gde se nalazi deveta planeta.\nDeveta planeta trebalo bi da na spoljnom obodu Sunčevog sistema, ali astronomi nisu uspeli da je lociraju i otkriju, iako imaju naučne dokaze da postoji, zahvaljujući njenom gravitacionom uticaju.\nKada nešto gravitacijski utiče na planetu, astronomi mogu lako da izračunaju gde se nalazi. Tako je otkriven Neptun, kada su Džon Kauč Adams i Urban Leverije odvojeno primetili da nepoznata planeta utiče na Uran.\nU slučaju devete planete ne postoji gravitacioni efekat na neku drugu planetu. Ono što je primetno, međutim, je grupisanje malih ledenih nebeskih tela u spoljnjem pojasu Sunčevog sistema, poznatom kao Kajperov pojas.\nUkoliko ne bi bilo planete iza Kajperovog pojasa, ta nebeska tela bi bila nasumično orijentisana unutar orbitalne ravni Sunčevog sistema. Međutim, umesto toga, ti objekti su grupisani u istom pravcu. Iako je moguće da se radi o slučajnom grupisanju, to je malo verovatno.\nNaučnici su u novom istraživanju na osnovu statističkih podataka o grupisanju nebeskih tela u Kajperovom pojasu utvrdili da je ono pod uticajem neidentifikovane planete u spoljnjem delu Sunčevog sistema. Prema njihovoj računici, ta planeta je velika kao pet Zemalja i 10 puta je udaljenija od Sunca nego Neptun.\nNaučnici kažu da su dosadašnja posmatranja isključila neke od mogućih lokacija za devetu planetu, pa bi sužavanjem opcija ona mogla da bude otkrivena u bliskoj budućnosti zahvaljujući opservatoriji Vera Rubin\nMnogi astronomi, pak, tvrde da deveta planeta uopšte ne postoji, ali nova studija ukazuje da taj spor neće još dugo postojati, jer će planeta biti otkrivena, ili će njeno postojanje biti isključeno, piše „Juniver tudej“.


Beograd, 19. oktobra 2017. – Novi istorijski roman pisca iz Čikaga Nikole Moravčevića Braća Anđelovići biće predstavljen književnoj večeri koja će se održati u Amfiteatru Narodne biblioteke Srbije u petak 20. oktobra s početkom u 19 časova. Pored Nikole Moravčevića, koji je zbog ove promocije i programa na predstojećem Sajmu knjiga doputovao iz Čikaga, o romanu Braća Anđelovići govoriće i književni kritičar Mileta Aćimović Ivkov i pisac i glavni urednik Arhipelaga...\nBeograd, 16. marta 2017. – Nova knjiga pisca istorijskih romana i istorijskih studija Nikole Moravčevića Srpske vlastelinke govori o vremenima kada su žene vladale Srbijom. Istorijske priče Nikole Moravčevića u knjizi Srpske vlastelinke na zanosan način pripovedaju o velikim državnicama i diplomatkinjama u Srbiji krajem XIV i u prvoj polovini XV veka. Moravčevićeva knjiga predstavlja portrete šest znamenitih žena srpske istorije srednjeg veka od kneginje Milice, koja je sačuvala...\nBeograd, 1. avgusta 2016. – Novi istorijski roman Nikole Moravčevića Marko Mrnjavčević biće premijerno predstavljen sutra (utorak, 2. avgusta) s početkom u 19 časova u Amfiteatru Narodne biblioteke Srbije. O romanu Nikole Moravčevića, koji je upravo objavljen u izdanju Arhipelaga, govoriće Vida Ognjenović, Gojko Božović i autor. Moderator razgovora je književna kritičarka Vesna Trijić. Novi istorijski roman Nikole Moravčevića Marko Mrnjavčević u središte svoje pažnje...\nBeograd, 15. septembra 2015. – Posle velikog uspeha novog istorijskog romana Nikole Moravčevića Grof Sava Vladislavić, koji je objavljen početkom juna, Arhipelag je ovih dana objavio i nova izdanja istorijskih romana ovog pisca Vitez u doba zla i Beču na veru. Ova dva istorijska romana Nikole Moravčevića posvećeni su despotu Stefanu Lazareviću i Velikoj seobi Srba 1690. godine. Vitez u doba zla je istorijski roman o despotu Stefanu Lazareviću. U ovom romanu uzbudljiva priča o...\nBeograd, 18. juna 2015. – Novi istorijski roman Nikole Moravčevića, koji je upravo objavljen u izdanju Arhipelaga, pripoveda o grofu Savi Vladislaviću, jednoj od najuzbudljivijih ličnosti srpske istorije, uticajnom diplomati na dvoru cara Petra Velikog i carice Katarine, čoveku koji je odredio granicu između Rusije i Kine. Grof Sava Vladislavić je priča o čudesnom usponu čoveka koji je od Hercegovine i Dubrovnika, potom Carigrada i Venecije, baveći se trgovačkim poslom, postao...\nKnjige o Prvom svetskom ratu u izdanju Arhipelaga\nBeograd, 28. jula 2014. – Povodom 100 godina od početka Prvog svetskog rata, koji je trajno promenio političku istoriju, pre svega, Evrope, Arhipelag podseća na knjige koje je objavio o Prvom svetskom ratu. Nikola Moravčević Vreme vaskrsa Istorijski roman Nikole Moravčevića o Srbiji u Prvom svetskom ratu i o prvim godinama nove jugoslovenske države, sve do smrti Nikole Pašića 1924. godine. Uzbudljiv roman o ratnim frontovima u Srbiji, o povlačenju srpske vojske preko Albanije...


Mateo Rodin karijeru nastavlja u Francuskoj – Svijet Rukometa\nHome / Transferi / Mateo Rodin karijeru nastavlja u Francuskoj\nMateo Rodin karijeru nastavlja u Francuskoj\nRedakcija 12. Juna 2018.\tTransferi 966 Views\nMateo Rodin član šampionske generacije RK Izviđač koja se ove godine okitila titulom Prvaka Bosne i Hercegovine od naredne sezone nastupat će u Francuskoj za ekipu RK Nancy.\nFrancuski klub Grand Nancy Metropole Handball odlučio se za Rodina, a trener ove francuske ekipe nije krio oduševljenje.\n„Ovaj mladi rukometaš posjeduje nama jako zanimljive kvalitete. Potpun je kao igrač, sposoban i okretan. Takođe, jako je mlad što ga ćini savršenim za naš tim. Nadamo se da će se brzo prilagoditi.“ istakao je Sephane Plantin, trener ekipe Nancy.\nRodin se našao na proširenom spisku selektora Bilala Šumana, a bio je i član Rukometne reprezentacije Bosne i Hercegovine na proteklom okupljanju u Mađarskoj, a kasnije i na pripremama u Brčkom i Maglaju.\nOsim reprezentacije Mateo Rodin je nastupao i u SEHA ligi što mladim igračima sa područja balkana daje još jednu dozu iskustva.


Početna / Blog / Otkup automobila Beograd\nDošao je trenutak koji ste tako dugo čekali i konačno ste u mogućnosti da kupite automobil o kome sanjate već godinama! Završeno je sa štednjom i možete da odlučite koji automobil ćete u budućnost voziti! A to je definitivno jedan od najboljih osećaja, jer ćete uskoro ispuniti svoju, ali i želju članova vaše porodice!\nNo, nažalost, kao i mnogi naši sugrađani, u situaciji smo da biramo između različitih modela polovnih automobila. Ali i to ima nekih čari, samo sve treba gledati sa vedrije strane i odabrati pravu firmu koja se bavi prodajom automobila.\nDa biste zaista i mogli da uživate, kako u samom procesu kupovine automobila, tako i u njegovom kasnijem korišćenju morate biti naročito obazrivi, a u smislu da je neophodno da obratite pažnju na nekoliko detalja.\nKao najveći grad u čitavoj zemlji, Beograd sasvim očekivano ima i najveće tržište automobila u Srbiji. Sasmim tim se javlja i mnogo veća mogućnost da kupci budu prevareni od strane onih prodavaca koji žele na brzinu da se obogate na tuđoj muci. Upravo iz tog razloga prvi korak u procesu kupovine polovnhh automobila u Beogradu podrazumeva da odaberete pravu agenciju koja se bavi otkupom i prodajom automobila. Kada kažemo pravu, pod tim mislimo da je neophodno da dođete do njenih poslovnih podataka te da ih proverite na sajtu Agencije za privredne registre, kao i da pokušate da ih zamolite da vam daju referenc listu, kako biste bili u toku sa njihovim poslovanjem. Mada, mora se priznati da se odgovorna agenicja za otkup i prodaju vozila lako može prepoznati\nKada odaberete, preostaje vam da odete na njihov plac i tamo odaberete model automobila koji vam odgovara, kako po oceni, tako i po karakteristikama, te da se sa njihovim predstavnikom dogovorite oko svih detalja.\nUkoliko je u pitanju firma koja je kvalitetna u profesionalnom smislu, dobićete svu potrebnu dokumentaciju vozila koje ste odabrali, ali i mogućnost da dovedete svog majstora da pogleda automobil koji želite da kupite. Takođe, postoje i one firme koje se bave otkupom, odnosno prodajom automobila u Beogradu koje će vam ponuditi i da provozate automobil.\nSve ovo itekako ima pozitivan efekat na vas, kao kupca, što posredno utiče i na poboljšanje poslovnog ugleda te firme, koja će na taj način gotovo sigurno steći još jednog klijenta.\nKada dođe trenutak da potpišete ugovor, takođe se savetuje opreznost, čak i ako ste stekli sasvim dovoljno poverenja u tu kompaniju. Bez želje da budemo opterećeni, samo napominjemo da nažalost postoje firme koje zloupotrebe poverenje potencijalnih klijenata, pa često u ugovor ne unesu ni deseti deo onoga što su se sa njima dogovorili usmeno. Naravno, kao i u svakom poslu, tako i u ovom postoje pravi profesionalci koji do tančina u ugovoru navode sve ono o čemu su razgovarali sa svojim klijentima, te oko čega su postigli dogovor. Upravo iz tog razloga i jeste preporuka da pažljivo čitate ponuđen ugovor, pre nego što ga potpišete.\nUkoliko se budete pridržavali navedenih smernica, gotovo u potpunosti smo sigurni da ćete kupiti upravo onaj automobil koji želite i to po najpovoljnijo ceni, te da ćete sasvim sigurno još dugo uživati u vožnji!


Premijerka u Prokuplju označila početak rekonstrukcije nove bolnice - juGmedia\nPremijerka u Prokuplju označila početak rekonstrukcije nove bolnice\nFotografija preuzeta sa zvaničnog sajta grada Prokuplja\nPremijerka Srbije Ana Brnabić danas je u Prokuplju označila početak radova na kompletnoj rekonstrukciji objekta nove bolnice u tom mestu u koju će Vlada Srbije uložiti 2,5 milijarde dinara.\nBrnabić je ocenila da je to važna investicija za celu Srbiju, za zdravstvo u celini i, što je najvažnije, za sve građane Topličkog okruga, koji će dobiti jednu od najsavremenijih bolnica po svetskim standardima sa opremom kakvu nemaju ni veliki zdravstveni centri u Beogradu i Novom Sadu.\nBrnabić je naglasila da će novi Zdravstveni centar u Prokuplju na jednom mestu objediniti Dom zdravlja i bolnicu, odnosno primarnu i sekundarnu zdravstvenu zaštitu.\nDanas je počela prva, energetska faza, rekonstrukcije postojećeg, nezavršenog objekta, koji je građen 90-tih godina prošlog veka.\nObjekat raspolaže sa 30.000 kvadrata gotovo neiskorišćenog prostora, budući da prokupački Dom zdravlja, koji sada u njemu radi koristi samo 6.000 kvadrata.\nRadovi na energetskoj fazi će koštati milijardu dinara i trebaju da budu završeni za 240 dana.\nNakon toga sledi rekonstrukcija krova, uvođenje klimatizacije i kompletno opremanje buduće savremene prokupačke bolnice.\nProkupačka bolnica koja je jedina za sve stanovnike Topličkog okruga i gde se pored Prokupčana leče i žitelji susednih opština Kuršumlija, Žitorađa i Blace danas radi u potpuno neuslovnim objektima od koji su neki stari i više od jednog veka.\nDanašnjem početku radova u Prokuplju prisustvovao je i ministar zdravlja Zlatibor Lončar.\nNiko od državljana Srbije nije zaražen na kruzeru u Japanu\nNina Stanisavljević nastavlja sa osvajanjem medalja\nPlivači Dubočice iz Leskovca su sezonu otvorili nastupom na Crnomorskom kupu u Varni u Bugarskoj, a najuspešnija predstavnica srpskog kluba bila je…


09.12.2019. - 09:23\nTanjug/AP Photo/Richard W. Rodriguez\nPosle odlične partije Nikole Jokića, koji ipak nije uspeo da slavi sa svojim Denverom u Bruklinu, na NBA parkete izašla su još dvojica srpskih košarkaša, a posebno je impresionirao Nemanja Bjelica!\n"Beli" je u pobedi Sakramenta nad Dalasom (110:106) izjednačio sopstveni NBA rekord pošto je postigao 30 poena (šut 13/18!), uz još sedam skokova i četiri asistencije, pa je tako najviše doprineo pobedi Kingsa na nezgodnom gostovanju u Teksasu.\nSve to Bjelica je uradio za 33 minuta na parketu, iz uloge startera, pokazavši još jednom koliko je bitan šraf u sistemu Luka Voltona, a dokazao je i koliko su u Minesoti grešili s njim...\nBogdan Bogdanović s klupe je dodao 10 poena, tri skoka i tri asistencije, Badi Hild je imao 26 poena, dok je Luka Dončić ponovo odigrao odličnu partiju - međutim bila mu je potrebna vanserijska da bi srušio "zahuktale" Kingse.\nDončić je došao do 27 poena (10/24 iz igre), sedam skokova i osam asistencija, što znači da je oborio rekord koji je do sada bio u rukama Majkla Džordana.\nIz protekle noći izdvajamo i 267 poena iz Los Anđelesa: Lejkersi su pobedili Minesotu 142:125 - i to je rezultat iz regularnog dela utakmice - uz posebno impresivan nastup Entonija Dejvisa koji je postigao čak 50 poena, što je najviše od kada nosi dres "jezeraša".\n"Obrva" je šutirao 20-29 iz igre, uz još deset ubačenih "penala" bez promašaja, a imao je i sedam skokova i šest asistencija.\nSjajnu partiju, i to za samo 27 minuta na parketu, pružio je i Lebron Džejms pošto je meč završio sa 32 poena, 13 skokova i četiri asistencije. Što se tiče minesote, imali su čak osam dvocifrenih košarkaša - najviše su postigli Vigins i Tauns, po 19 poena.\nI drugi tim iz Los Anđelesa je slavio protekle noći, Klipersi su u Vašingtonu pobedili 135:119, a izdvojio se Kavaj Lenard sa 34 poena, 11 skokova i pet asistencija.\nSve rezultate i tabelu NBA lige pročitajte OVDE.